Persiapan pernikahan emang masa paling bikin deg-degan dah, soalnye saat ini tuh calon nganten tuh bisa diuji. Tapi semua bisa dilewatin karna kite aye ama calon suami tuh udeh punay komitmen trus saling terbuka juga. Persiapan nikah emang kite siapin dari nol, kaga pake jasa-jasa nyang bantuin persiapan nikah, aye ama suami nyiapin segala sesuatunye berdua. Perjuanga
nnye emang bener-bener berasa, udeh berjuang dari awal dari ngumpulin duit berdua, trus nyicil apa nyang harus dibeli berdua. Kaga cuma itu, kite juga saling ngorbanin waktu di hari libur kerja ya buat beli-beli apa aje kebutuhan nikah. Kaga bakal dah aye lupain soalnye juga ampe perjalanan pernikahan nyang kelima tahun juga masih keinget tuh cerita-ceritanye.


Elu pernah ngerasa jijik bener karena liat makanan busuk kagak? Aye pernah. Ceritanye pas entu aye lagi ambil kentang satu per satu buat aye liat-liat dan entar diolah. Nah kebetulan aye ambil kentang yang busuk. Sumpah, entu kentang busuk bener-bener bau dan bikin jijik bener. Aye ngeliat kayak ade banyak bercak item dan ade salah satu lobang yang ngeluarin cairan berbusah warna item gitu. Aye pun makin jijik dan bahkan mual karena entu kentang busuk. Wajar aje aye jijik bener dan bahkan sampe mual karena ngeliat entu kentang busuk. Karena salah satu yang bikin perasaan jijik muncul entu adalah makanan busuk.


Sebage manusia nyang jadi sarangnye dosa, ngerasa takut pas buat dosa ato kesalahan ntu hal nyang wajar malah dibutuin tiap manusia, biar kagak ade kesengajaan lagi pas ngelakuin dosa. Rasa takut nyang muncul pas lagi ngelakuin dosa ntu bise jadi alarm spiritual dari dalem diri buat berenti ngelakuin hal ntu. Mao orang biase ato pemuka agame, kalo soal dosa, kite semue pasti ngelakuin ntu. Kagak ade manusie di muke bumi enih nyang lepas dari dosa kecuali manusie-manusie tetentu sesuai agame ato kepecayaannye masing-masing. Sebage manusie biase, ngelakuin dosa nyang disengaje emang ade nikmat-nikmatnye. Cuman, kalo udeh disertain rase takut, ade baenye berenti. Soalnye, entu bise jadi toelan dari Tuhan buat kite biar kagak nerusin ngelakuin dosa alias biar dosanye kagak betambah banyak.


Kelar pandemi juga kaga ngebuat orang-orang bisa cepet dapet kerjaan lagi, sekarang tuh banyak kerjaan nyang udah diganti ama mesin. Udah bener-bener kan wabah covid nih reda, eh ada lagi bae permasalahan baru. Sedih banget rasanye karna orang sekarang tuh banyak nyang bantung stir jadi ojek, ya karna itu lagi tuntutan hidup. Ngeliat begini tuh jadu miris, untung aja pemerintah ngasih bantuan, jadi bisa ngeringanin beban dah seenganya. Buat orang nyang di PHK trus kena corona pan juga puyeng ya gimana caranye die nyambung hidup karna udeh diem di rumah udeh gitu kaga ada kerjaan. Maka dari itu kite mesti buka mata dah, jangan ampe ade orang kesusahan trus ga kite bantu gitu, kasianan kan kite liatnye kaga tega.


Tau bahwa pasangan udah ngianatin èmang amat ngancurin. Êluh mungkin ngêrasa nyêri ati, sèwot, sêdih, atau bahkan sakit sêcara pisik. Psikolog dari Unipêrsitas Indonèsia, A. Kasandra Putranto, ngingêtin pêntingnyah ngêjaga komitmên dalêm hubungan biar ora têrjadi pêrsêlingkuhan. Kalu ngêjadi korban, Kasandra juga ngêbagiin tips nyang bisa dilakuin pêranti ngêbantu pêmulihan sêudah pêrsêlingkuhan, di antaranyah bêrikut. Atu, ngatur tahapan pênyêmbuhan. Hal ênih salah atunyah bisa dilakuin dêngan bantuan psikolog. Dua, dapêtin kisah-kisah positip dari ngêbaca buku, kêtêmu psikolog, atau nonton pèlêm. Tiga, nyadarin dampak pêrsêlingkuhan dan milih jalan nyang positip. Pêmulihan juga bisa dilakuin dêngan nyusun rêncana nyang sèhat ama produktip hingga ngêjalanin prosès tèrapi bêrkêlanjutan.


Kata orang kalo kite kaga takut ama ulet bulu kite pasti kaga ngerasain gatel. Tapi kayanya bener dah, soalnye waktu itu aye ngeliat tetangga aye lagi pada maenin ulet bulu karna di rumahnye lagi banyak tuh. Aye liat die kaga ada rasa gatel nyang gimana-gimana, padahal tuh ulet lagi ngerambat di tangannye. Kaga cuma Maknya, tapi anak-anaknye juga kaga ada nyang geli atau jijik malah maenin ulet kegirangan. Tapi, knapa kite nyang kaga sengaja kena gatelnye bukan maen ya. Rasanye tuh badan digaruk bisa ampe pada bocel, kaga mungkin halusinasi doang si, pasti ada zat apaan gitu jadi kalo kena kulit kite gatel.


Kadang suka bingung kalo mao kentut di tempat umum, apalagi kalo lagi ketemu banyak orang nyang lebih tua. Kalo mau ditahan nanti malah jadi sakit perut. Waktu itu pernah juga lagi ujian, mana dosen nyang jaga galam banget lagi. Udeh nahan kentut banget eh hasilnye jadi kebelet berak. Mana ruangannye juga dingin banget lagi, malah makin sakit tuh perut. Sekarang makin-makin penderitaannye karna selaen nahan kentut juga harus nahan boker. Karna udeh kaga tahan akhirnye buru-buru tuh lari ke wc, lega juga tuh bisa ngeluarin kentut sekalian kotorannye. Namanye orang buang aer kan pasti lama tuh ya, eh aye ampe mao disamperin ama dosen karna dianggep nyari jawaban kali ye.


Pas aye jatoh tuh teryata aye banyak nyang nolongin. Kirain aye tuh pas jatoh mah kaga ngapa-ngapa ya. Teryata betis aye jadi korban tuh kebeset ama tembok trus bedarah-darah. Yaudeb dah akhirnye pulang dianterin ama tetangga nyang waktu itu lagi ngumpul di pengkolan. Untungnye masih kenal jadi enak kan ade nyang tau. Akhirnye nyampe rumah ditambahin tuh omelan ama Nyak karna kaga ngarti ama omongan orang tua. Jadinye aye kaga berani tuh minjem sepeda sepupu aye nyang remnya blong. Takutnye nanti lebih parah kan bisa ganti rugi kalo nabrak ape-ape. Jadi, ngerti urusan sekarang dari pada kena omelan lagi kan.


Guna mengurangi tekanan hidup, dengan mencoba suatu kegiatan ya ntu terapi awareness healing adalah salah satu rekomendasi untuk dilakukannye. Melalui terapi ntu, kite menjadi lebih sadar mengenai diri sendiri. Emosi amarah, penyesalan, keterpurukan, serta emosi negatif lainnye akan lebih terkontrol. Selain ntu, pikiran kite bakalannye semakin terbuka pada hal-hal baru yang selama ini kagak disadari justru mengandung solusi yang kite butuhkan. Apabila budget yang kite miliki ntu minim, lakukanlah secara pribadi dengan bantuan audio guiding terapi yang bisa secara bebas diunduh di Youtube. Namun tetep aje hasilnye ntu bakalannye lebih maksimal jika kite melakukannye langsung dengan didampingi therapist yang memang udeh ahli dalam bidang ntu. Sebagaimane pepatah sohor, dalam tubuh yang sehat, terdapat jiwa yang kuat.


Delvano entu sebagai sobatnye Orlando selalu ngingetin Orlando buat ngebadog yang sehat dan bener, serta tepat waktu. Soalnye Delvano perhatiin – mereka 1 kamar di asrama – Orlando entu jarang bener ngebadog, pagi sampe malem kagak ngebadog, nah entar pas dini hari baru ngebadog sampe banyak bener. Udeh mane yang dibadog entu beragam badogan instan pula. Udeh Delvano bikinin ataupun ambilin dari dapur asrama, malah kagak dibadog saking sibuknye. Akhirnye, Orlando pun jatoh sakit yang bahkan sakitnye entu kudu dioperasi. Orlando walaupun udeh gede pun tetep ade rasa takut karena bakalan dioperasi. Nyok deh jaga pola ngebadog dan asupan badogan ye!


Kite kagak bisa selalu mengontrol cara orang lain memperlakukan kita. Bahkan saat kita sudah berupaya memperlakukannye orang lain dengan baik, kadang perlakuan yang kita terima tak sebaik yang kita kira. Diperlakukan buruk oleh orang lain pun menjadi hal yang kadang tak bisa kita hindari. Rasa sedih, kesal, hingga marah pun bisa kita rasakan saat kita diperlakukan buruk oleh orang lain. Bahkan bisa membuat kita makin ciut dan merasa rendah diri karena harga diri kita terasa diinjak-injak olehnya. Ketika kita bingung bagaimana cara meresponsnye, hal pertama yang perlu kita lakukan adalah memperkuat diri sendiri lebih dulu. Maksudnye kita kagk bisa mengendalikan semua orang. Kita punya keterbatasan dalam mengatur atau meminta orang lain bersikap dengan cara tertentu. Mengutip buku The Comfort Book, diri kita bukanlah orang-orang lain. Diri kita adalah diri kita. Kita tidak punya kendali atas orang lain. Saat orang lain memperlakukan kita dengan buruk, dan kita merasa tak berbuat salah, anggap saja orang tersebut yang sebenarnya sedang punya masalah di kehidupannya sendiri.


Pas hari masih terang bener, aye pergi ke kampus naek ojek online. Aye diturunin di pintu belakang, yang di sekitarnye banyak bener tukang badogan. Aye pun masuk ke kampus aye dan jalan di koridornye. Pas aye jalan di koridornye, aye ngeliat di depan aye kayak ade temen aye yang jalan di depan aye. Penampilannye dari belakang bener-bener persis temen aye, termasuk proporsi tubuhnye. Karena jaraknye terlalu jauh buat manggil, aye pun jalan cepet. Nah pas jaraknye udeh deket, kite ade di depan kantin. Aye pun manggilin temen aye berkali-kali, tapi die sama sekali kagak nengok. Terus akhirnye aye pun sadar, kalo aye salah orang. Asli, aye malu bener. Karena di sekitar aye ade lumayan banyak orang yang berlalu-lalang ataupun keluar-masuk kantin. Aye pun langsung buru-buru cabut.


Waktu dulu kan ekonomi orang tua aye belon stabil tuh. Trus beli baju tuh paling banter juga di pasar ya, ya kite tau kalo di pasar tuh motif baju banyak nyang sama. Nyang bikin beda paling modelnya doang paling, kalo ga baju ama celana nyang bedain. Kalo pegih ke mal ama temen aye eh malu banget karna bajunye sama. Malu banget dah rasanye pengen ganti baju, ya maklum orang beli di pasar ya bahan nyang dipake paling itu-itu doang. Ya maklum aje baju murah nyang disengget di pasar. Abis baru bisa beli dipasar karna harganye juga masih murah dapetnye juga banyak.


Pêringêtan “Ngêrokok Ngêbunuhluh!” nyang têrtulis di saban kêmasan rokok têrnyata ora cukup ampuh pêranti nahan bujukan ngêrokok bagi kêbanyakan orang. Bahkan, kini kêtumanan buruk dari ngêrokok ora tibang marak di kalangan dèwasa, tapi go pada rêmaja ama bocah-bocah. Dikutip dari situs rêsmi Kêmêntêrian Kêsèhatan Rèpublik Indonèsia, bêdasarkan data Risèt Kêsèhatan Dasar nyêbutin bahwa di Indonèsia têrdapêt pêningkatan jumlah pêrokok pada populasi usia 10 ampè 18 taun, yakni sêgêdé 1,9% dari taun 2013 (7,2%) kê taun 2018 (9,1%). Walo tibang ningkat 1,9%, tapi angka onoh bukan angka nyang kêcit, apahlagi kalu dikaitin ama dampak buruk dari bahaya ngêrokok nyang bisa ngancêm kêsèhatan bocah ama remaja sêpanjang idupnyah.


Pas aye masih kecil, aye maen sama temen aye yang umurnye 3 taon lebih muda daripada aye. Pas entu kite maen adu berani buat lompatin got. Jadi di deket rumahnye nenek aye entu ade got di sisi jalannye, terus di sisi entu got, bagian pojoknye got, ade kayak taneman-taneman gitu. Nah aye dan temennye aye entu adu berani buat lompatin entu got dan berdiri di taneman-taneman petak entu. Aye yang udeh lebih gede pun bisa dengan gampang ngelakuin hal entu. Nah temennye aye yang lebih kecil, die kecebur got. Die pun ngerengek minta ditolongin soalnye die ketakutan karena tenggelem di entu aer got.


Bisa bêlajar di unpêrsitas têrbaèk mêrupakan impian saban calon mahasiswa. Bêrikut bêbêrapah pêrsiapan nyang bisa dicoba. Pêrtama, pêrsiapin diri ngadêpin sêlèksi masup unipêrsitas minimal sêtaun sêbêlon jadwal pênêrimaan mahasiswa baru. Ênih pênting, soalnyah nanti pokusluh bakal kêbagi ama hal laèn, yakni pêrsiapan UN. Sêlanjutnyah, mulèlah dêngan banyak latian ngêrjain soal. Têrus, sêlagi ngêmungkinin, milu lêbih dari atu jalur tès. Jadi, wayah atu jalur gagal, êluh masing punya pêluang buat ditêrima di jalur laèn. Bêrikutnyah, konsistèn ama disiplin adalah bagian paling susah dalêm pêrsiapan tès masup unipêrsitas. Ora ada cara laèn buat ngatasinnyah sêlaèn dêngan têrus ngêmotipasi diri. Hal nyang ora kalah pênting diopènin kalu êluh pèngèn masup unipêrsitas têrbaik adalah nyiapin mèntal ama pisik.


Enyak, engkong, dan neneknye Jane entu total percaya dan bangga sama Jane. Jane entu orang yang cakep, bisa bergaul, aktif ikut beragam kegiatan, dan pastinye pinter. Die selalu jadi juara satu di kelasnye. Tiap ikut olimpiade atau perlombaan laennye, die selalu masuk ke juara 3 besar dan kagak jarang jadi juara 1. Kagak cuma entu aje, die juga aktif ikut beragam kegiatan sosial dan bantuin banyak orang. Die pun juga seorang anak dan cucu yang baek bener, berbakti, penurut, dan kagak ngebantah serta ngelakuin hal laennye. Tapi sayangnye, Jane kehilangan kendali buat suatu hal. Die saat entu lagi ilang kendali sampe ngelakuin sesuatu yang bener-bener kagak layak buat die lakuin. Pas enyak, nenek, dan engkongnye tau, mereka pun kaget dan kecewa. Hal entu lah yang bikin Jane sedih karena udehlah ilang kendali, die juga udeh ngecewain enyak, nenek, dan engkongnye, yang merupakan orang berharganye die.


Sekarat ame maot udeh jadi rahasia Tuhan nyang pasti bakal kite adepin. Tuhan kagak bakal ngasi banyak bocoran, cuman kite bise belajar dari nyang udeh-udeh. Ade beberape tande nyang keliatan dari jaoh-jaoh ari kalo ade orang nyang mao sekarat. Enih kadang bikin takut, tapi kagak ade salahnye tau soal ginian. Petame, lebi banyak molor dibanding biasenye gegara metabolisme udeh mulai nurun. Kedue, ngurangin gegares ame minum gegara selera makan udeh turun drastis. Ketige, mulae narik diri dari pegaulan sosial ato bahkan orang-orang tedekat. Keempat, ade perubahan di alat pital nyang bise diliat dari warne urinnye, jadi beda ame nyang dulu-dulu. Kelime, be'olnye jadi kagak teratur gegara makin dikit juge makanan ame minuman nyang masup ke badan. Keenem, turunnye suhu badan, terutame bagian kaki ame tangan, kadangan malah timbul bintik-bintik warne biru-ungu. Ketujuh, otot ame tenaganye makin lemah. Kedelapan, mulae muncul masala pernapasan nyang seringnye, sih, sesek napas. Kesembilan, jaoh lebi sering ngerasa bingung ato linglung. Kesepuluh, sering nunjukin kalo ngerasain sakit, kek ekspresi ngeringis, ngerang, ame ngerutin jidat. Terakhir, ngalamin halusinasi.


Ngeliat ade bolongan banyak di tembok nyang kagak tau asalnye dari mane, ato sarang lebah nyang kegantung di po'on, ato setelannye Doja Cat pas lagi ngikut Paris Fashion Week 2023, terus badan merinding yahoed? Ato malah mual-mual ampe gumoh? Nah, ntu tandenye ente ngidep trypophobia ato ketakutan ame lobang-lobang, gundukan, ato pola-pola kecil nyang jumlehnye banyak. Orang nyang ngidap enih kagak jaoh beda ame nyang ngidap pobia laen begitu diadepin ame objeknye; badan geter, bise kena serangan panik, mewek, jejeritan, bahkan kalo nyang enih bise bikin jijik ampe napsu makan ilang. Makanye, kalo udeh keindikasi ngidap enih, jangan liat nyang macem-macem sebelon ato seabis makan, nanti bise sampe muntah saking parahnye.


Saat berusaha keras untuk mengerjakan sesuatu hal, tentunye kite mengharapkan mendapatkan suatu penghargaan dari usahanye kite yang sangat sungguh-sungguh. Hal tersebut terjadi kaga hanya di bangku sekolahan aje, tapinye sampe di dunia kerja pun kite bakalan ngelakuin hal tersebut buat ngedapetin suatu hasil yang kite mauin. Waktu tempo waktu ntu aye lagi kerja aye sering lembur kerja mati-matian. Hal ntu semua dilakuin demi ngedapetin suatu hal yang besar dan sangat manfaat tentunye. Dengan ngusahain ntu semua harapannye perusahaan ngasih apresiasi buat kite hasil kerja keras dan prestasi yang udeh kita dapatkan. Rasanye bahagia bener dah dapetin suatu hal yang kita capai hasil kerja keras kita sendiri ada suatu hal kebanggaan pastinye.


Waktu kecil aye tuh suka minder karna kan aye dari keluarga nyang kurang berada, mao apa-apa juga susah. Kadang kalo ada maenan baru tuh aye cuma liatin aja kaga dipinjemin. Udeh gitu punya sepupu pada jail semua, aye selalu aja di bully. Dipanggilnya tuh si kuntet, karna aye tuh gering banget. Kalo maen tuh selalu dijadiin becandaan, entar di lempar ama buah belibing lah trus kaga ade nyang belain kalo nangis. Kaga cuma itu, kalo dibagi duit suka diboongi-boongin lagi trus kalo lagi ngikut kemana-mana suka ditinggal lari. Karena badan aye cungring jadi aye abis jadi bahan bully trus juga kaga bisa ngelawan karna kekuatanye tuh kaga sebanding.


Pasien nyang udeh diputusin buat ngejalanin operasi ya mending berserah diri, karna kan dokter juga ngelakuin nyang terbaik. Dulu mungkin banyak orang nyang kaga mao dioperasi karna biayanye gede trus kaga ada dana. Kalo sekarang mah uden lebih ringan. Kote tinggal bayar bpjs aja trus bisa tuh le cover apa penyakit kite. Kan lumanyan kaga perlu ngeluarin biaya lagi. Jadi buat sembuh tuh sekarang udeh bisa diupayain jadi kaga harus orang nyang punya duit doang. Pilihan rumah sakitnye juga udeh merata, udeh banyak juga rumah sakit bagus nyang bisa pake bpjs. Jadi ya kite tinggal tawakal aje dah ya namanye mau sembuh kudu berserah diri aja.


Makin ke sini pengajaran malah makin diperketat, guru tuh boro-boro bisa mukul kite, ngatain aje udeh kaga boleh. Emang ada baenya juga karna didikan kasar emang kaga disaranin soalnye efeknya bisa bahaya. Tapi, nyang aye liat anak-anak sekarang tuh banyak nyang kirang sopan, malah sekarang jamannye tuh murid nyang ngebully gurunye. Trus kalo mao marah juga malah kena semprot ama orang tuanye trus juga bisa dilaporin polisi. Soalnye sekarang tuh teknologi udeh makin canggih. Anak murid juga udeh pada bawa hp trus hp jaman sekarang kan udeh pada canggih jadi bisa ngedokumentasiin apa aja trus jadinye viral. Untuk jaman sekarang idup mesti lebih ati-ati dah intinya mah.


Kemacetan kembali terjadi di jalur Puncak, Bogor Jawa Barat, ntu jalanan emang kaga pernah kagak macet, langganan banget. Kagak sedikit warga yang hendak pulang kampung harus terjebak macet hingga belasan jam. Salah satunye Ayy Indri (25). Indri berangkat ke puncak untuk pulang ke rumah orangtuanye. Tapi sialnye die harus terjebak macet selama 12 jam hingga mengalami dehidrasi sebab warung yang biasa berjualan sepanjang jalan Puncak Bogor tutup. Avy memang berniat menghabiskan akhir pekan panjang di kawasan Puncak Bogor yang merupakan kampung halamannya. Aye berangkat dari Jakarta sekitar pukul 18.30 WIB, rencana memang mau pulang ke rumah orang tua karena kebetulan rumah orang tua saya di Puncak.


Buat nyang baru pêrtama kali naèk pêsawat, bisa miluin cara naèk pêsawat bêrikut. Sêtibanyah di bandara, kudu lapor masup ama ngêlakuin pêngêcèkan barang bawaan dulu. Kalu êluh têburu-buru, bêbêrapah maskapai go udah nyêdiain pitur lapor masup daring. Biar ora salah, sêbaèknyah êluh kudu nanyain lagi kêpada lokèt lapor masup nyang kêsêdia di bandara nanti. Têrus, buat nyang bawa bagasi, kudu têtêp ngêlakuin lapor masup bagasi pada lokèt nyang udah kêsêdia buat ngêdapêtin pas naèk. Ora kudu kêlimpungan ama kuwatir, êluh bisa nanyain kêpada bêbêrapah pêgawè nyang ada di bandara. Ontong lupa juga buat nyiapin tikèt pêsawat nyang udah dipêsên sêbêlonnyah sêsuè tanggal kêbêrangkatan ama kartu idèntitas. Kalu bêpêgian kê luar nêgêri, ontong lupa buat bawa paspor ama visa juga.


Supaya masalah nyari barang nyang laen juga kaga bikin ampe emosi, cuma kalo tiba-tiba ketemu pasti girang banget dah, nah karna nyang sering ilang ntu kunci mobil jadi kite mesti dah tuh cari gantungan nyang warnanye terang, nah kunci mobil Babeh tuh gantungannye aye beli nyang warna-warni jadi kaga perlu tuh nyaru-nyaru. Usahain juga ada gantungnye jadi kalo kalo digantung lebih keliatan tuh, nah kalo abis dipake tuh taro lagi di tempatnye, tapi kalo perkara ini tuh kaga yakin karna orang di rumah masih ada aje nyang teledor. Buat kite nyang sadar mending kalo liat kunci geletak sembarang mending diambil trus taro lagi di tempatnye.


Pobia disuntik bisa jadi disêbabin karna bêbêrapa hal, mêski bêlon dikêtauin pênyêbab pastinyah. Parè pêneliti ngêyakinin, bahwa 80% orang nyang pobia jarum suntik disêbabin karna turunan. Maksudnyah, kêmungkinan pêndêrita pobia ora tibang sêsêorang onoh dèwèkan baè. Bisa jadi ada sanak sodara nyang ngêmilikin pobia sama. Tapi, ada kêmungkinan bahwa rasa ngêri onoh lêbih banyak disêbabin ama bayang-bayang rasa nyêri daripada diwarisin sêcara biologis. Bêbêrapah psikolog pêrcaya bahwa rasa ngêri disuntik mungkin bêrawal dari pikiran bahwa luka tojosan pasti bêrbahaya, bahkan ampè ngêmatiin. Pêrlu dikêtauin juga bahwa ada bêbêrapah jênis suntikan. Suntik intravèna atau suntikan kê dalêm vena pêmbuluh darah ama suntikan intramuskular atau suntikan kê otot. Sêlaèn onoh, ada pula suntikan kê dalêm lapisan lêmak atau disêbut dêngan subkutan.


Arkeolog Dwi Cahyono mengatakan fenomena perburuan benda-benda yang memiliki nilai sejarah sudah terjadi sejak lama. Dari yang memakai alat-alat sederhana ya ntu kayu dan besi, hingga menggunakannye metal detektor. Hanya aje sepanjang pengamatannye, pemerintah kagak terlalu serius mengurusi persoalan ntu. Bahkan konten video di media sosial berisi barang-barang hasil temuan para pemburu terus bermunculan. Padahal hal ntu bisa memicu orang lain untuk melakukan perburuan yang sama. Itu mengapa pemerintah, katanye harus sesering mungkin menggelar pertemuan juga pendekatan dengan para pemburu --menjelaskan pentingnye benda-benda ntu dilaporkan ke pihak terkait untuk mengungkap sebuah peristiwa sejarah. Yang jadi persoalan pula juga, sambung Dwi, pemerintah maupun aparat tidak bisa bertindak selama benda atau situs tersebut belum ditetapkan sebagai cagar budaya. Sehingga masyarakat yang menyaksikan operasi perburuan pun, kerap membiarkannye.


Kalo kite panik, knapa kite malah cepet ketauan. Emang aye kan paling takut ama boong, jadi kaga lihai dah tuh disuruh kaga panik. Aye tuh selalu jujur ama keadaan, jadi pasti jadi sasaran empuk kalo orang lagi mao nanya. Karna aye tuh keliatan panik banget kalo keliatan boong, trus kalo terus-terusan di tanya aye malah nangis dah. Kaga tau dah aye cemen banget dari dulu. Tapi bersyukur si, makin gede makin kepake kejujuran nyang aye tanemin. Teryata kaga selamanye tuh aye dirundung rasa sial mulu. Gara-gara aye selalu jujur tuh makin gede makin ada aje nyang bantu kalo lagi kesusahan.


Kêsèhatan kandung kêmih kadang luput dari pêratian, padahal diè adalah salèh atu organ nyang pênting. Salèh atu kêtumanan nyang bisè ngêbahayèin kandung kêmih adalah kêtumanan nahan kêncing. Hal êni bisè nyêbabin inpèksi saluran kêmih, kêncing batu, bahkan rêtènsi urin atau inkontinènsia. Inkontinènsia adalah kêadèan di manè urin ngalir tanpè bisè dikontrol wayah kendung kêmih pênuh. Kalo orang tuè atau lansia sêring kêliatan ngalamin hal êni, ntu bisè ajè têrjadi karna paktor usiè. Tapi, rupènyè kagak tibang lansia nyang sêring ngompol tanpè disêngajè. Kini, bocah mudè gè bisè ngalaminnyè karna kêsalèhan nahan kêncing. Kadang, hal êni ngêjêngahin karna aèr kêncing bisè ngocor sêwaktu-waktu.


Kalo menurut aye tuh kaga usah marah kalo diselingkuhin, soalnye dengam kaya gitu pan kite jadi paham tuh karakter asli pasangan kite kaya apa modelannye. Nah, kalo udeh dikasih petunjuk gitu pan kite bisa pertimbangin tuh mao diseriusin apa kaga. Soalnye, kalo orang nyang udeh selingkuh, trus die bilang kalo die hilap belom tentu dikemudian hari die sadar lagi ama khilapnye die. Kalo masih jadi pacar mah masi bisa milih. Pilih laki nyang bae trus jangan nyiksa batin. Karna kalo dari pacara. aje udeh kaga jujur gimana pas udeh jadi suami istri. Apalagi pondasi penting kalo mao rumah tangganye awet tuh harus saling jaga kepercayaan pasangan.


Di badan manusie juge ade sumber bau amis, kagak kudu nyalahin ikan ato daging hewan seger. Namenye darah. Sebenernye, enih juge nyang bikin daging hewan seger baunye amis. Darah manusie ame darah hewan ude pasti beda, tapi baunye sebelas-due belas, anyir-anyir nyengat gituh. Orang, kalo ude jijikan ame bau amis, nyium darah sendiri aje bise-bise puyeng. Kebawa ampe mual, terus bise jadi muntah. Nyang dampaknye ampe parah, biasenye emang punye pobia tersendiri ame darah. Kalo liat darah bawaannye kagak nyaman bangat, kebayang-bayang bae, terus ekspresinye ngernyit gitu, ngerutin muke. Cuman, bau amis dari darah enih bise jadi alarm buat diri ndiri kalo ade darah nyang keluar dari badan. Artinye, ada nyang kagak bae-bae aje, ato emang lagi waktunye mens. Jijik pun kudu bise besyukur, ye.


Korban pêrundungan onoh bêrnama Muhammad Idan. Diah ngaku dipaksa miluin sêbuah pêrmaènan bêrnama tès kêgantêngan atau disêbut juga nakol hèlm. Aturan pêrmaènannyah, salah sêorang pêmaèn dipakèin hèlm, sêmêntara sêjumlah pêmaèn laènnyah bêgantian nakol hèlm onoh. Pêmaèn nyang makè hèlm kudu nêbak siapah nyang nakol hèlm. Kalu têbakannyah têpat, posisinyah bakal digantiin orang nyang bêrhasil ditêbak onoh. Pêrmaènan onoh rèlatip aman kalu takolannyah ora kêbangêtan kêras, tapi nyang dialamin Idan bêrbèda. Mêski Idan udah nolak, diah têtêp dipaksa maèn. Pênolakan Idan onoh ngêmicu èmosi pêlaku sêhingga ngêlampiasinnyah dêngan nakol ama nêndang sêcara ngêbabi buta. Diah ngêdapêt takolan ama têndangan kêncêng bêtubi-tubi ampè kêsungkur. Kêpalanyah ampè nyêri, kata Idan.  Idan kira bênêran maèn tès kêgantêngan, èh têrnyata malah ditêndang, têrus ditakolin.


Elu udeh pernah ikutan undian? Terus perasaannye elu pas menang undian gimane? Pastinye seneng kan? Elu tau kagak, kenape elu bisa ngerasa seneng bener pas berhasil menangin undian? Nah buat bisa menangin undian, tentunye elu berusaha semaksimal mungkin buat ngejalanin semua peraturannye kan? Mulai dari komen sebanyak-banyaknye, bagiin entu post-an, dan laennye. Nah setelah elu berusaha menangin undian, terus akhirnye elu menang, pastinye elu ngerasa seneng bener dong? Nah, wajar aje elu ngerasa seneng setelah berhasil menangin undian. Soalnye elu ngerasa usaha elu buat menangin undian kagak sia-sia, elu berhasil menangin undian, elu bisa dapetin hadiah dari entu undian, elu ngedapetin tujuan usaha elu yaitu menangin dan ngedapetin hadiah undian, serta elu ngerasa berhasil ngehadepin beragam kesulitan buat menangin entu undian.


Disti lagi nunggu angkot di dêpan kantornyah sêkitar jêm 8 malêm. Èh, ujug-ujug ada lanang naèk montor nyampêrin. Diah nanya Disti, "Rumah êluh di mana? Nyok, guah antêrin." Sêkêtika Disti langsung ngêri. Akhirnyah, Disti minta antêrin ama nyang tinggal di kantor ampè simpang jalan nyang têmpat Disti nyambung angkot lagi. Disti diantêr kê simpang jalan dah noh ama pêgawè kantor dan dituruin di sonoh. Èh, ujug-ujug abis pêgawè kantor mèrad, orang nyang tadi nyampêrin Disti di dêpan kantor datêng lagi. Katanyah, "Kok ama guah êmbung diantêr?"  Disti udah gêmêtêran. Angkot apah baè nyang liwat langsung Disti bêrêntiin. Untungnyah wayah onoh bênêran angkot Disti pulang. Disti ngintè baè kê belakang mastiin orang onoh masing ngintilin atau udah bênêran mèrad. Sukurnyah, bênêran udah ora ada.


Ari enih, Doel lagi ade jadwal praktek renang dari sekolahnye buat ujian akhir. Behubung sekolahnye kagak nyediain pasilitas kolam renang buat anak muridnye, jadilah Doel ame temen-temen kelasnye kudu keluar kolaan buat ujian akhir di kolam renang deket kola. Pekara ujian akhir enih, Doel dari kecil untung udeh demen maen aer ame Enyak Babeh. Jadi, bukan pekara gede bagi die buat berenang. Bahkan udeh dari kecil die belajar berenang ame pelatihnye. Cuman, Doel denger bangat tadi temen-temennye banyak nyang ngeluh belon bisa berenang gegara kagak kebiasa juge dari kecil. Die jadi kongko-kongko soal enih ame temen-temennye, terus ujug-ujug guru olahraganye udeh bunyiin priwitan, nyuruh anak muridnye siap-siap nyebur di kolam. Doel ngeliat temen wedonnye, kecil, pucet bangat mukanya. Cuman, kagak sempet meratiin lebi lame, priwitan udeh dibunyiin lagi tanda kudu nyelem sekarang. Doel berenang aje dengan lancar, kagak gitu denger sekitar. Begitu nyampe di ujung kolam, die liat temen-temennye pade teriak panik nunjuk tengah kolam; tenyate si temen wedonnye nyang kecil tadi lagi egep-egepan, kagak bise renang, kagak nyampe juge kakinye buat napak. Doel mao nyelametin, tapi badannye ngedadak lemes liatnye. Degdegan parah ampe semue badannye dingin, kaku, ame sesek napas. Die takut ntu temennye kenape-nape, tapi otak ame badannye kagak bise kerje same buat berenang balik bantuin ntu temennye. Untung, penjage kolam renangnye ngeliat, terus buru-buru nyelametin temennye dan dibawa ke pinggir kolam. Ngeliat temennye selamet, Doel berusaha nenangin dirinye sendiri. Ternyate, takut ngeliat orang mao tenggelem bise nimbulin serangan panik di kite.


Saat di suatu tempat pusat belanja, lagi antre buat bayar belanjaan di kasir, tapi ade orang yang kagak pake antri-antri tiba-tiba, tapi langsung main nyerobot aje ntu antrian. Harusnye kalo mau nyerobot izin dulu dan karena mendesak, kalo kaga terdesak ya jangan. Kalaupun setelah meminta izin kagak mendapat respon, ya tetap harus bersabar karena mengantri satu orang didepan tidak akan lebih dari 30 menit. Terang aje bejibun orang yang pade kesal karena dari barisan yang panjang ntu tiba-tiba ada orang dewasa tapi otaknye kecil main serobot barisan aje. Siapa yang kagak kesel coba barisannye langsung di 'tikung' orang tanpa ada perasaan bersalah.


Aèr adalah kêbutuhan èsènsial bagi awak. Aèr ngêbêntuk 60–75% dari bêrat awak manusia. Sêlaèn pênting buat ngênalin pêntingnyah asupan aèr bagi awak, ngênalin kritèria aèr rêsik nyang bisa nyèhatin awak ora kalah pêntingnyah. Kalu aèr nyang dikonsumsi kêcêmar, hal onoh bisa ngêbahayain organ awak. Ngonsumsi aèr ora layak minum sama dêngan ngundang pênyakit masup kê awak. Udah sêlayaknyah masarakat pêrlu mêratiin lêbih cêli têntang aèr nyang dikonsumsi. Kalu ora, bêrbagè pênyakit dari nyang èntèng ampè nyang bêrbahaya danta bakal ngêhantuin mêrèka. Ontong anggêp sêpèlè karna sêoranyah lima pênyakit bisa nongol dari konsumsi aèr nyang ora layak, yakni bèrak-bèrak, polio, gondokan, kaki gajah, ampè kankêr.


Pada taun 2016, Jalan Tol Trans-Jawa pêrtama kali dibuka ampè Brêbês Timur. Dêngan tol baru ênih, jarak Jakarta ampè Brêbês bisa ditêmpuh tibang dêngan êmpat jêm pêrjalanan. Hal ênih ngêjadi magnèt bagi para pêmudik buat ngêrasain jalan baru onoh. Tapi, siapah sangka, di sonoh malah têrjadi sêbuah kêmacêtan luar biasa. Kêmacêtan di Brèxit wayah onoh amat nguras tênaga ama pikiran. Pêgimana ora, buat bêjalan sêjauh 100 mètêr ajah, para pêngêndara butuh waktu ampè bêjêm-jêm. Mêrèka ora bisa ngêmarkir kêndaraannyah buat ngasoh karna èmang ora ada jalur èpakuasi. Kondisi jalan wayah onoh udah amat padêt. Ngêmaksa kêluar dari jalur buat ngasoh di rumah-rumah warga atau rumah madang juga bukan pilihan nyang pas.


Waktu zamannye masih kuliah dulu, aye masih yang demen banget yang namanye ngerayain ulang tahun. Jadinye aye dulu ntu pas zaman kuliah punya genk gitu dah kaya temen-temen yang deket banget sama aye. Jadinye kite tiap ulang tahun selalu kasih kejutan dah tuh. Nah tiap aye ulang tahun jatuhnye pas liburan akhirnye kaya biasa dah pade dateng ke rumah kasih kejutan ke aye. Suatu waktu aye bener-bener yang kagey banget dikasih kejutannye sama temen-temen aye, gara-gara amprokan dah tuh kejutan sama temen-temen aye yang laen. Jadi dari temen sekolah menengah pertama, sekolah menengah ke atas, dan temen-temen kuliah aye pade dateng di waktu yang samaan. Aye girang tapi kaget dan pusing juga, karena waktu ntu bulan puasa yekan, enyak aye keluarga aye udeh kaga ngeraya-ngerayain ulang tahun, jadi gakepikiran dah, bikin ganyeman buat buka puasa seadanye. Untungnye aye deket rumah aye ade yang jualan ganyeman, yaudeh pade aye beli ganyeman buat makan malem di situ dah.


Rasa ngêri juga bisa bêrasal dari hal-hal nyang bêlon pasti. Sêringnyah rasa ngêri ngêja salah bêrakar dari rasa ngêri gagal. Olèh karna onoh, coba pikirin sêkali lagi apah nyang sêbênêrnyah êluh ngêriin. Kalu bisa, tulisin sêmuah kêkuwatiranluh sêcara lêbih spèsipik dalêm sêcarik kêrtas supaya êluh ngêmilikin gambaran nyang lêbih danta. Sêgala cara buat ngatasin rasa ngêri ngêja salah bakal ngêjadi sia-sia kalu êluh justru ngindarin sumbêr kêngêrian onoh. Buat ngadêpinnyah, êluh pêrlu ngêjawab pêrtanyaan nyang sêlama ênih ngêhantuin bênakluh. Adêpin kêngêrianluh, ontong ngindarinnyah. Sêlanjutnyah, pokus pada prosès, bukan hasil akhirnyah. Kalu êluh pokus pada prosès, pêrcayalah rasa ngêri salah onoh bakal ilang.


Emang dah penampakan rumah sakit tuh ngaruh banget ama pelayanan. Di rumah sakit nyang pertama tuh suasananye kaga enak banget. Udah satu ruangan berame-rame, kaga ada privasi sama sekali. Udeh gitu dari banyaknye pasien kamar mandinye cuma ade atu biji. Jadi kudu rebutan tuh wc. Mana lingkungannye kumuh banget lagi kaya kaga keurus, jadi negliatnye juga kaya kaga steril. Susternye jutek banget lagi, kite dilayanin bukan kaya kite bayar. Padahal, di situ kita tiap hari bayar. Udah gitu kite di tipu karna kaga ada dokfer nyang jaga, taunye dokter lagi ada di luar negeri. Bener-bener keterlaluan banget dah pelayanan rumah sakitnye, jangan ampe dah berharap balik lagi ke situ.


Kalo pake cara sebelomnya kagak bisa, kita ngerasa pake nanemin pikiran yang nyenengin belom juga mempan. Terus, kita masih berasa ngeri, kita bisa ngubungin temen atawa famili. Kalo kita bener-bener kagak bisa sendiri, perlu pengalihannya pake ngobrol ama orang, kita boleh ngubungin orang terdeket. Kita kasih tau jia pada, kalo kita ngubungin jia gara-gara lagi ketakutan sendrian. Kalo kuatir kelamaan ngobrol kuatir ngeganggu jia pada, kita bisa ngerjain kerjaan yang berfaedah. Dibandingin tenaga kita kekuras buat mikirin rasa ngeri gara-gara sendirian, mending kita manfaatin sendirian itu buat ngerjain kerjaan yang emang kudu kita selesein. Misalnya, kayak bebenah rumah, ngerjain tugas sekolah atawa gawean. Jadinya, kesendirian kita juga berfaedah.


Senior aye dulu pernah ditangkep gara-gara dianggep mao nyelakain orang laon. Cuma aye tau bener pasti ada alesan knpa senior aye tuh bertindak kaya gitu. Teryata nyang laporin die tuh selingkuhan pacarnye, saking gergetannye senior aye nyang sering diboongin lakinye gara-gara lakinye selingkuh, tuh senior aye ampe gelap mata. Karena ngerasa diancem bakal dibunuh dan udeh nodong piso eh malah dilaporin polisi. Liciknye ni perempuan nih punya bukti video. Sedangkan senior aye nyang udeh laga mikir jernih kaga punya bukti ape-ape. Kalo udeh begini pan nyang rugi orang nyang bener, cuma karna nurutin hawa nafsu jadinye kan kena akibat dari perbuatannye.


Dari anak kecil ampe orang dewasa, kalo pekara kotoran hewan, emang umumnye semuenye ngerase jijik. Buat anak kecil, misal kagak sengaja keinjek tai kucing, apelagi nyang masi anget-anget lembek gimane gituh, mereka bakal cenderung ngejerit-jerit manggil orang tuanye. Aneh bangat kali, ye, rasenye buat kaki mereka. Kalo make sendal ato patu, masi untung, dah. Kalo lagi nyeker? Buseh, kagak kebayang ntu di benaknye sejijik ape. Instingnye juge biasenye ngarti kalo enih jat kudu buru-buru diilangin dari kakinye, misal udeh ampe nempel. Mereka bakal sibuk nyari aer ato meperin ke hal laen, kek daon, kayu, tembok, aspal, segala macem nyang keliatan di matenye.


Pas hamil tuh mikirin terus karna takut kalo ampe disesar. Soalnye Nyak tuh sering cerita rasanye di sesar, kaga pernah absen tuh buat ceritain jarum suntik nyang katanye segede gaban. Nyak bilang ampe sekarang aje kaga lupa tuh ama rasa sakit kena jarum suntiknye. Dari situ kan aye jadi kepikiran ya, ngebanyangin sakitnye bakalan kaya apa kalo disuntik begitu, ya emang nanti kaga berasa tapi setelahnye kan tetep aja kerasa sakit. Untungnye kaga sampe tuh ngerasain di sesar, tapi harus dapet 2 jaitan karna ada robekan. Sebelom di jait teryate di suntik dulu kanan kiri supaya kaga kerasa sakit, tapi pas disuntiknye itu sakitnye bukan maen.


Sejak taon 2017, Alsa punya idola yang menurutnye keren bener karena multitalenta. Alsa ngejadiin mereka sebagai panutannye. Nah pas Alsa kuliah semester 4, Alsa ade tugas kelompok lintas jurusan. Sialnye, anggota kelompoknye Alsa entu kagak komunikatif, kagak inisiatif, dan kagak bertanggung jawab. Padahal tugasnye entu susah bener. Akhirnye Alsa pun nyerah. Eh tapi pas nyerah, Alsa keingetan idolanye yang selalu kerja keras padahal mereka udeh multiatelnta dan sukses. Akhirnye Alsa pun terdorong buat tetep berusaha sebisanye. Ternyata hasil usahanye Alsa kagak sia-sia, Alsa dapet nilai 90 lebih buat entu tugas susah. Kagak salah emang ngeidolain mereka. Terus kagak lama dari entu, ade pengumuman kalo mereka ngadain world tour dan salah satunye ke negaranye Alsa. Jelas aje Alsa seneng bener. Alsa pun dateng ke konsernye mereka. Alsa seneng bener karena bisa ketemu idolanye yang jadi panutannye!


Cowok mane sih yang kagak demen dan girang jika diberi hadiah oleh orang yang dia sayangi? Semua cowok ntu pasti demen dan girang diberi hadiah, atau kado oleh orang yang mereka sayang. Meski kebanyakkannye, cowok ntu bukan tipe pemilih dalam menginginkan kadonye ntu. Tetapi untuk memberikannye hadiah kepada cowok, kagaklah mudah. Kebanyakan, cewek berpendapat bahwa, hadiah adalah bentuk lain dari suatu perhatian, jadi mau diberi apepun, pasti kagak masalah. Kemudian si cewek menganggap, bila hadiah ntu diterima, berarti dianggap romantis, dan mengena di hati. Hal ntu wajar terjadi, karena kebanyakan cewek menganggap hal serupa merupakan sebuah bentuk perhatian, yang menandakan, si pemberi tersebut bersifat romantis, dan penuh perhatian.


Buat orang nyang takut buat ade di lingkungan baru ya jangan langsung nolak buat keluar dari zona nyaman. Malah dengan kite beda lingkungan tuh bikin kite jadi lebih mandiri. Namanye manusia kan kaga selalu bisa bergantung ama manusia, apalagi ama orang tua. Makin gede kite bisa makin dididik buat idup mandiri. Kalo kite dapet kesempetan kata gitu jangan dah disia-siain. Kalo terus-terusan ada diketek orang tua juga kaga bae, kite jadi manja trus kaga bisa tuh jadi dewasa. Kalo kite idup mandiri kan kite dituntut buat mandiri ngejalanin idup, jadi nantinye kaga kaget kalo udeh dewasa tuh idup trus ape-ape sendiri.


Ceritanya diawali dari pengumuman kelulusan sekolah menengah atas. Setelah mendapatkan pemberitahuan lulus, saya dengan beberapa rombongan teman memutuskan untuk merayakanya dengan berkeliling naik motor tanpa tujuan yang jelas, tentu saja tanpa melakukan coret-coret baju. Setelah beberapa kilo menggeber motor, saya melewati sebuah jembatan yang di bawahnya mengalir sebuah sungai, di mana terdapat banyak sekali bocil-bocil mandi, "Wah, nyebur asik juga nih," kata benak saya. Tanpa pikir panjang, saya langsung lompat saja dari jembatan tersebut. Tepat setelah mendarat di air, situasi masih normal-normal saja. Arus air tenang, saya berusaha menyelam dan menjejakan kaki di dasar sungai tapi tidak nyampai, "oh, dasarnya dalam," pikir saya waktu itu, mungkin 3–4 meteran. Barulah sekitar 20 detik kemudian, nasib sial itu terjadi: kaki kiri saya tidak bisa digerakan! Mulai dari betis hingga ujung kaki rasanya kaku atau mati rasa. lantaran konstrasi buyar dicampur panik—antara harus menahan rasa sakit atau menepi dulu—tubuh saya sudah tidak bisa diajak kompromi untuk melakukan sebuah "gerakan" agar badan bisa mengambang, lalu tiba-tiba saja "lebhh", saya tenggelam. Sudah selayaknya, sesuai hukum fisika.


Kêsadaran masarakat buat bêrkontribusi ngurangin kêmacètan adalah poin pênting dalêm ngurangin kêmacêtan. Lèngkah kêcil sêsêorang bisa sêcara signipikan bêdampak lêga ama mêngaruhin indipidu laènnyah. Faktanyah, kalu pêmêrèntah udah nyiapin sêgala pasilitas, sêmuah kêmbali lagi kêpada masarakat. Pêrobahan pêrilaku masarakat pêlaku transportasi ngêjadi konci pênting. Olèh karna onoh, salah atu jalan kêluarnyah adalah sêmaksimal mungkin ngêgunain angkutan umum massal, transportasi nonbêrmotor (NMT), sêrta ngurangin pênggunaan kêndaraan pribadi. Naèk angkutan umum ngêbantu bêrbagè lini kêidupan, baèk buat diri dèwèk, orang laèn, atau lingkungan. Nyok, kita naèk angkutan umum sêbagè bêntuk kêopènan kita têradêp masalah kêmacêtan di ibu kota dan upaya buat ningkatin produktipitas.


Belum lama ini perusahaan besar PT Grab Indonesia melakukan PHK massal juga di perusahaannye, khususnye di bidang Grab Kitchen. Hal ntu terjadi di saat keadaan pandemi sebenernye udeh membaik. Lantaran bidang tersebut kurang berjalan dengan baik, akhirnye seluruh karyawan yang bekerja di bidang Grab Kitchen awalnye dipanggil satu-satu buat diajak ngobrol sama atasannye buat ngobrol ngejelasin gimane runyemnye keadaan keuangan di PT Grab, kemudian ngejelasin dah tuh kalo ntu divisi kurang berjalan dengan baik, ya wajar sih bukan salahnye stafnye juga, secara orang-orang tetep kebanyakkan lebih milih beli di tokonye langsung lebih lengkap, tapi sebenernye enaknye Grab Kitchen kita bisa beli brand-brand lain dalam satu orderan aje lebih praktis sebenernye. Kemudian setelah diajak ngobrol yaudeh dijelasin masalahnye, dan kedepannye hal ntu sontak membuat para pekerjanye bener-bener kaget dan sedih banget pastinye karena tiba-tiba meskipun dikasih uang pesangon tapi tetep aje yekan.


Nyang kudu êluh opènin pêrtama kali sêbêlon êluh milih kampus idaman adalah kudu nêntuin jurusan nyang sêsuè ama minat bakat êluh. Ontong sampè nanti wayah êluh masup kê kampus atau pêrguruan tinggi, êluh ngêrasa salah pilih jurusan. Kalu êluh bêlon tau jurusan nyang bakal êluh pilih, êluh bisa konsultasiin ama guru BK di sêkolah êluh atau bisa cari tau di intêrnèt.  Kalu udah nêmuin ama tau minatluh, mangka dijamin bakal amat gampang buat nêntuin jurusan kuliah nyang sêsuè. Minat adalah sêsuatu nyang ora bakal ada matinyah. Orang nyang punya minat bakal ngêlakuin hal nyang diah dêmên têrus-têrusan tanpa ada paksaan atau pêrèntah. Intinyah, diah ngêlakuinnyah dêngan amat nikmatin ama tanpa têkênan apah pun.


Orlan kaget bener pas sampe ke rumahnye, setelah kuliah S3 sambil kerja di luar negeri, pas die pulang ke rumah barunye, udeh ade banyak keluarga dan temen-temen deketnye yang nyambut. Entu rumah dihias pake banner dan ade banyak balon-balon. Di temboknye juga ade banyak bener rumbai hiasan tembok. Udeh gitu, mereka semua pade ngasih hadiah ke Orlan karena udeh selesai kuliah S3 dan dapet penghargaan sebagai karyawan dengan kinerja terbaek di perusahaannye cabang luar negeri tempat Orlan kerja kemaren. Pas Orlan buka, Orlan kaget bener sama beragam hadiah yang die dapet. Ade yang ngasih laptop baru, hape baru,  dan laennye. Intinye, Orlan kaget bener deh dapet hadiah.


Perjalanan cinte aye tuh kaga pernah mulus, dari dulu knapa ya selalu diboongin ama laki-laki. Buat kasus kedua, aye tuh udeh agak paham ya gimana gerak-geriknye di selingkuhin. Nah, aye curiga nih karna udeh mau 1 taun pacaran aye kaga pernah tuh dikenalin ama temen-temennye. Kalo aye lagi nanya trus mau ikut die ketemu temennya tuh selalu kaga boleh. Pokoknye kaga boleh deh aye ketemu ama temen-temennya. Lama-lama pan aye penasaran tuh knapa aye kaga pernah dikenalin ke temen-temennye. Akhirnya pulang sekola aye ikutin tuh die, teryata die jemput cewe laen trus diajak ke tongkronganye, teryate itu alesannye. Ye bukan cuma satu-satunye, ya langsung dah disamperin trus aye jambak tuh laki.


Sebenernye hewan kaya anjir, ayam, ama soang mah kaga ngejar kalo kite juga kaga ganggu ama lari. Kecuali kite gangguin trus hewannye kaga diiket ata dikandangin. Mangkanye kalo mau miara juga diliat-liat dah lingkungannye. Kalo bisa mah ditaro di dalem kandang, jangan asal lepas berkeliaran kemana-mana. Jangan egois dah kalo kite punya hewan trus kaga pada dikandang-kandangin. Takutnye kan ngerugiin orang, kasianan orang nyang pada lewat trus juga bocah-bocah pada takut kalo dikejar. Belom lagi kalo buang kotoran sembarangan, kan ngerugiin orang laen. Mangkanye kalo kaga punya lahan mah medning kaga usah miara hewan peliharaan, kecuali tuh hewan di taro bae di dalem rumah.


Banyak alesan orang takut disuntik. Pertama, bisa aje emang die punya trauma sendiri ama jarum suntik, bisa aja salah suntik atau kejadian jarumnye ketinggalan. Kedua. waktu kecilnye tuh anak sering ditakut-takutin kalo nakal tuh bakalan di suntik. Jadi si anak mikirnye tuh disuntik bakalan disakitin bukan malah kite jadi sehat. Ketiga, bisa aje die liat pelem trus die takut. Soalnye aye pernah tuh liat pelem trus ada orang ngemplung ke tumpukan jarum suntik, gara-gara itu kalo liat jarum suntik tuh suka nyer-nyeran. Keempat, bisa aje liat berita gara-gara jarum suntik nyang di daur ulang trus jadi setiap mau disuntik takut.


Kêmatian adalah sêbuah kêniscayaan. Diah bisa nêmuin siapah baè tanpa bisa dimajuin atau dimundurin. Orang nyang masing muda atau go mêrèka nyang udah tua, nyang masing dalêm kêadaan sèhat mao go nyang lagi ngalamin nyêri, sêmuahnyah bisa baè nêmuin kêmatiannyah tanpa bisa diduga-duga. Kêmatian ora lêbih dêkêt kêpada orang tua daripada bocah muda, juga ora lêbih dêkêt kêpada orang nyang sakit daripada orang nyang sèhat. Sêbagè sêorang muslim, kita diarêpin têtêp têguh. Tapi, têguh bukanlah hal nyang gampang buat dilakuin. Sêbab, banyak pisan godaan nyang hadir wayah manusia mao têguh pada pêndiriannyah. Dêngan bêgonoh, pêrbanyak ngêlakuin pêrbuatan amal ama ibadah biar têtêp têguh di jalan-Nyah.


Ngabisin waktu nyang berkualitas, kaya gegaresan atawa nonton bioskop barengan, kebukti penting bangat buat keluarge buat nyiptain ikatan keluarge nyang kuat. Tapinye, perkare tekenan dalem hidup di dunia modern, satu dari dua orang nyang ditemuin kagak mampu nghabisin waktu barengan keluarge nyang bagus. Hal eni keliatan dalem pengambilan suara dalem nyang diumumin ame Centrepoint, Centrepoint, ntu usaha ritel busana keluarga di UEA, baru aje eni ngebuat ambil putusan ame warge UEA. Jajak pendapat ntu dibuat nyang dimaksud buat nyari tau berape lame warga UEA nghabisin waktu barengan ame laki, bini atawa bocah di luaran jem sibuknye. orang yang diambil suaranye bilang kalo gawean ntu separo dari alesan utame nyang kagak mampu nghabisin waktu nyang  bagus buat bareng keluargenye.


Salah satu ciri untuk mengenali orang yang punya rasa takut berlebih pada hantu adalah mereka kagak bakal pernah mau sendirian. Sendirian akan membuat mereka merasa ketakutan. Bahkan jika harus pergi ke toilet umum di siang hari, mereka bakal mengajak seseorang untuk menemaninye. Berhubung mereka kagak ingin sendirian, bahkan ketika mereka terbangun tengah malam, dan ingin buang air besar atau kecil, mereka akan menahannye karena sangat kagak ingin pergi ke kamar mandi sendirian, meskipun ntu di rumah sendiri. Berhubung orang yang menderita phasmophobia akan merasa lebih cemas di malam hari, mereka akan selalu kurang tidur karena kagak bisa tidur nyenyak. Saat memejamkan mata, pikiran mereka selalu terbayang-bayang sesuatu, dan merasa takut serta gelisah sehingga menyebabkannye kurangnye waktu tidur. Kurang tidur inilah yang juga bisa menyebabkannye produktivitas orang phasmophobia menjadi menurun. Ketika diajak berbicara, mereka juga seperti kagak fokus karena kurang tidur, dan pikirannye sedang tertuju pada hal lain.


Pênêmuan atu kêluarga nyang sêkarat di dalêm kontrakan di Kêlurahan Cikêting Udik, Bantargêbang, Kota Bekasi, Kêmis, 12 Januari 2023 ngêgègèrin warga sêkitar. Dikêtauin ada lima orang nyang diduga kêluarga tinggal di dalêm rumah onoh. Di antara mêrèka, atu orang nyang mêrupakan bocah bêrusia lima taun sêlamêt. Bocah bêrnama Nèng Rèsti onoh kêliatan kêngêrian wayah pêrtama kali ditêmuin warga. Karna amat kêngêrian, Nèng Rèsti ora bisa nguasain kêadaan dirinyah ampè bèrak di cêlana. Tibang bocah onoh nyang ditêmuin dalêm kondisi sadar. Êmpat orang ditêmuin dalêm kondisi sêkarat di lokasi nyang bêrbèda. Dua orang korban lanang kêgêlètak lêmês di ubin ruang utama. Atu orang lanang laènnyah ditêmuin kêgêlètak di dalêm pangkèng dêpan. Sêmêntara atu wadon ditêmuin di pangkèng bêlakang dêngan kondisi lêmês. Mêrèka ditêmuin têkapar dêngan mulut bêbusa di rumah kontrakan nyang baru sêminggu ditêmpatin.


Buat pengalaman spritual sih aye untungnye belom pernah ngeliat pake mata kepala sendiri, mudah-mudahan jangan dah aye juga kaga kuat soalnye penakut. Tapi, pernah tuh aye ngerasain hal-hal gaib, waktu itu kan tempat wudhu masih di luar rumah. Trus nyak minta anterin wudhu, nah di atas persis tuh poon mangga. Pas itu bulu kuduk aye tuh bediri kaya ngerasa takut gitu, eh bener kaga lama tuh poon di atas kite di orak-orak ama kaga tau apaan bentuknye. Belom sempet liat aye udeh ngibrit ke dalem trus nyak aye tinggalin. Untungnye aye kaga ditongolin, bisa-bisa pingsan kali bedua nyak karna cuma bedua di rumah.


Bully ato perundungan enih banyak dialamin ame orang-orang sekitar kita, pecaye ato kagak. Dari nyang masi kecil, bahkan, ampe ude gede sekalipun, ade bae nyang kena perundungan. Anehnye, biasanye si korban kagak salah ape-ape, tapi ujug-ujug kena tindas. Gegara korban gendut, misalnye. Terus kenape? Ada bae nyang kagak demen ame badan orang laen, nyang bahkan bukan sebue kesalahan. Ntu orang gendut cuman diem, tapi ade bae nyang gangguin ato ngata-ngatain nyang bikin sakit ati. Kesian, pan, korbannye. Kalo ngelawan entar si tesangka belaga kek korban, ato bahasa anak karang, mah, playing victim. Takut gegara perundungan emang wajar, apalagi kalo ente kagak salah ape-ape!


Menurut perkiraan, ada lebih dari 1 juta warga keturunan Afrika tinggal di Jerman. Daniel Gyamerah, seorang ahli anti-diskriminasi, yakin bahwa masih banyak data diperlukan untuk lebih memahami situasi kehidupan dan pengalaman rasisme mereka. Itulah sebabnya dia menjadi salah satu inisiator Afrozensus, sensus pertama di Jerman mengenai warga kulit hitam. Nyatanya, aku memang tetap jadi perhatian banyak orang. Aku agak kesal setiap ada orang yang memandang atau menunjuk ke arahku, terutama ketika niat mereka mengajak foto. Rasanya seperti artis tapi tak terkenal dan boro-boro kaya, karena enggak dapat duit karena sering diajak foto. Di Jakarta, aku sering jadi sasaran ledekan anak bocah, sekaligus dapat kekaguman tulus dari warga setempat


Setiap orang pan pasti pernah ketemu ama idolanye, trus masing-masing juga punya kesenengannye sendiri. Kalo idola kite ya kaga sama mungkin kite harus saling menghargai. Contohnye menghargai orang nyang demen tuh ama kpop. Fans kpop emang keliatan banget tuh dimedia sosial, mereka kagaa ragu buat posting idolanye di media sosial. Buat kite nyang ngeliat ya cukup hargain aje, nah gimana tuh caranye buat ngeharrgainnye. Pertama ya jangan kasih komentar nyang buruk. Kedua, jangan bikin gaduh dengan ikut posting tapi kesannye malah ngeledek. Ketiga, jangan jelek-jelekin idolanye karna fans kpop tuh sensitif kalo idolanye di jelek-jelekin. Bertindak wajar aja lah, namanye orang kalo demen pan kaga bisa kite kontrol jadi kite paling hargain aja kesenengan orang laen.


Biasanye, pengganggu verbal akan menggunakannye penghinaan tanpa henti untuk meremehkan, merendahkan, dan menyakiti orang lain. Mereka memilih target mereka berdasarkannye cara mereka melihat, bertindak, atau berperilaku. Penindas verbal juga biasa menargetkan anak-anak berkebutuhan khusus. Bullying verbal sering kali sangat sulit untuk diidentifikasi karena serangan hampir selalu terjadi ketika orang dewasa kagak ada. Akibatnye, sering kali perkataan seseorang bertentangan dengan perkataan orang lain. Selain ntu, bejibun orang dewasa merasa bahwa hal-hal yang dikatakan anak-anak kagak memengaruhi orang lain secara signifikan. Akibatnye, mereka biasanye menyuruh korban bullying untuk “mengabaikannya”. Padahal, bullying verbal harus ditanggapi dengan serius. Hal ntu karena korban jenis bullying verbal biasanye kagak percaya diri, mudah tersinggung, dan menarik diri dari pergaulan.


Masuk ke perguruan tinggi berarti kite bakal bisa jadi anak BEM, mantap banget dah buat anak-anak pencinta organisasi pasti pengen banget dah ikut aktif di organisasi macem BEM. Selain BEM bejibun aktivitas bisa kite ikutin di kampus. Kampus kegiatannye lebih seabrek, kalo kita mau kenal bejibun orang, punya temen seabrek dari macem-macem jurusan kite harus aktif ikutin organisasi, ekskul, dan kegiatan lainnye. Di kampus juga biasanye bakal bejibun acara-acara jadi kite bisa tuh ngikut jadi panitia. Pokoknye kudu aktif dah di kampus biar nanti lulus kuliah mau lamar kerja jadi lebih mudah karena banyak pengalaman di organisasi, dan lingkungannye kita luas banyak temen banyak infonye.


Istilah practical jokes atau prank pêrtama kali digunain pada 1804. Sêjumlah litêratur ngaitin awal kêbêradaan prank dêngan sêjarah April Mop. Mênurut National Post, prank udah lahir pada pênghujung abad kê-13, têpatnyah pada 1392. Dalêm pèrsi laèn disebutin bahwa April Mop lahir pada abad kê-16, wayah kalèndêr Gregorian dikênalin. Pêrayaan onoh udah ngêja banyak orang nyiptain bêrbagè macêm banyolan. Salah atu prank nyang paling têrkênal dalêm sêjarah adalah nyang dikêja ama stasiun tipi Swèdia. Dalêm acara onoh pihak stasiun tipi bilang bahwa mêrèka bakal ngêbocorin rahasia tèknologi nyang disimpên. Mêrèka minta orang-orang buat nutup layar tipi itêm putihnyah makè kaèn nilon karna nanti abis dibuka tampilan tipi bakal bêrobah jadi bêwarna. Tapi, puguh bè onoh tibanglah prank. Banyolan onoh suksès nipu rèbuan orang Swèdia sêcara massal.


Ngêrasain kêsêdihan adalah hal nyang wajar. Kalo pêrlu mèwèk, mangka êluh bolèh mèwèk, bahkan mèwèk bisa ngêjadi bagian dari prosès pênêrimaan kêgagalan nyang êluh alamin. Bêrikut bêbêrapah cara nyêmbuhin diri sêtêlah gagal masup kampus impianluh. Êluh bisa ngajak diriluh dèwèk kongko layaknyah ngadêpin têmên nyang lagi ngalamin kêgagalan. Wayah ngadêpin têmên dêngan kondisi bêgonoh, puguh êluh bakal bêrusaha buat ngasih motipasi ama ngêhiburnyah biar diah ora sêdih lagi. Têrus, daripada kêbangêtan pokus ama kêgagalan, êluh bisa mulè ngarahin pokusluh pada lèngkah sêlanjutnyah. Têrakhir, pênting buat nanêmin pada diriluh bahwa ora sêmuah kêgagalan nyang têrjadi bêrmakna buruk. Bisa jadi kêgagalan onoh adalah hal nyang bisa ngêjaluh ngêjadi manusia nyang lêbih baèk.


Seorang anak nyang lagi ada di sebuah pusat perbelanjaan. Ujug-ujug anak onoh menarik tangan seorang wadon nyang makè atasan biru, celana itêm ama hijab berwarna senada. Ternyata diah menduga bahwa wadon onoh adalah ênyaknyah. Usut punya usut, ênyaknyah juga datang ke pusat perbelanjaan onoh ngêgunain baju nyang sama seperti di wadon tadi, ampè anaknya menduga onoh adalah ênyaknyah dèwèk. Melihat anaknya salah gandeng, diah go memanggil buah hatinya onoh. Si anak langsung lari ke pelukan ênyaknyah sambil menahan malu. Mêrèka tertawa atu sama laèn wayah melihat baju mêrèka nyang kembaran. Kepergok makè baju samaan dêngan orang asing di têmpat umum terkadang memang jadi momen nyang ngêjêngahin. Ora heran, banyak orang ngêmilih buat menghindar atau menjauh wayah melihat orang laèn makè baju yanh mirip seperti dirinya.


Kalau melihat langsung atau bertemu langsung sih belum pernah, tapi merasakan bahkan diganggu oleh makhluk ghaib ini sering. Waktu itu saya sedang bekerja di kamar saya dengan pintu kamar dalam kondisi terbuka, karena sambil mengawasi anak laki-laki saya (4 tahun) yang sedang menonton TV di living room yang posisinya persis didepan kamar saya. Anak saya sedang menonton youtube kontennya Ultraman (karena fans garis keras. Tiba-tiba saya dari dalam kamar mendengar suara tangisan anak-anak terdengar jelas sekali, saTidak lama saya mendengar suara pintu kamar anak saya (posisinya persis disebelah kamar saya) dibuka. Lalu anak saya masuk ke dalam kamar sambil bilang "Mah.. kok kaya ada yang nangis ya?.. tadi aku lihat ke kamar ga ada siapa-siapa jugampai saya fikir itu suara anak saya yang menangis karena diisengi oleh bibi nya (ART saya). Jadi saya diam saja, karena sudah biasa. v


Kejahatan sekarang terjadi di mana aje, jadi kaga selalu kite bisa hindarin. Dari pada kite cuma idup dalem ketakutan, mending kite punya bekel buat kite bisa ngelawan kejahatan. Salah satu cara kite ngelawan kejahatan tuh dengan belajar bela diri. Pelajaran bela diri bisa kite ajarin dari kecil, sekarang juga banyak juga kelasnye. Salah satunye karate kan, niatnye juga mesti bagus buat ngelindungin diri sendiri. Jangan ampe kemampuan nyang kite punya malah bikin dijadiin kejahatan. Abis kan kalo dijahatin kite kaga selalu bisa ngandelin orang, kalo posisinye di situ kite sendiri kaga orang nyang nolongin ya mao kaga mao kan kite lawan sendiri.


Sêorang ibu rumah tangga, Supartini, gêlap mata ngêhajar Taruli Risma Tua ngêgunain tabung gas 3 kg di rumahnyah, Kampung Buni Kasih, Dèsa Lêbakmuncang, Kêcamatan Ciwidey, Kabupatèn Bandung. Supartini minjêm duit kêpada Taruli nyang diduga adalah sêorang rèntênir sêgêdé Rp1,7 juta. Tapi, Supartini baru bisa ngêbayar utang kêpada Taruli segêdé Rp1 juta. Taruli minta Supartini ngêbayar utang onoh dêngan cara nyicil saban ari sêgêdé Rp70 rèbu. Tapi, pêmbayaran Supartini macêt tiga ari. Karna jêngah wayah ditagih utang, Supartini nèkat nganiaya Taruli. Supartini wayah onoh lari kê arah dapur buat ngambil tabung gas 3 kg. Tanpa basa-basi, diah langsung ngantêm tabung gas onoh kê arah kêpala Taruli. Taruli têkapar bêlèpotan darah usai dianiaya Supartini. Tapi, Supartini justru ngêdadak pingsan usai nganiaya korban.


Aye punya pengalaman ngejijikin yang bikin aye kapok bener ikut enyak aye ke pasar karena pas ke bagian daging aye bener-bener mual saking jijiknye nyium bau amis. Jadi di pasar deket rumah aye antara bagian daging dan bagian laennye – sayur, buah, bumbu dapur, dan laennye – dipisah. Nah pas udeh selesai belanja di bagian sayur dan laen-laen, kite jalan ke bagian daging yang kagak terlalu jauh. Terus baru aje sampe di deket tempat masuk bagian daging, aye mual saking jijiknye nyium bau amis dari bagian daging. Aye liat dari jauh entu tempat bener-bener banyak daging yang digantung, ade merah-merahnye, di lantainye juga becek, dan kotor. Intinye aye bener-bener jijik bener deh karena nyium entu bau amis ditambah lagi tempatnye kagak bersih. Entu jadi salah satu pengalaman yang ngejijikin.


Wayah ngêjalanin opêrasi, wajar kalu banyak orang ngalamin rasa cêmas ama ngêri. Êluh bisa ngungkapin kêpada doktêr nyang nanganinluh têrkait rasa cêmas ama ngêri nyang êluh rasain. Ungkapin sêmuah nyang ngêja êluh cemas ama ngêri tanpa ragu. Dêngan bêgonoh, doktêr bakal ngasih gambaran atau prosêdur opêrasi nyang bakal dilakuin atau kêmungkinan hasil opêrasi nyang bakal êluh dapêtin. Kalu rasa gêlisah disêbabin akibat pêmbêdahan, romannyah ngêdantain prosêdur ora bakal ngasih rasa lêga, yak. Dalêm hal ênih, kalu èmang sêorang pasièn ngalamin strès bêrat, doktêr bakal ngasihinnyah obat pênênang. Sêmêntara, kalu êluh atau orang têrdêkêtluh punya pêngalaman buruk têrkait opêrasi, mintalah pênjêlasan ulang ama doktêr nyang nanganin êluh.


Selaen perselingkuhan, nyang nyebabin perceraian ntu biasanye pade pasangannye juge bise berasal dari kondisi ekonomi keluarga nyang kekurangan, masalah kecanduan media sosial juge kadang muncul adanye saling cemburu, situasi mumet nyang punye imbasnye nyang makinan parah, ampe masalah ketidakcocokan nyang dialamin ame pasangan. penyebab eni emang sering banget muncul jadi akar masalah dalem pernikahan nyang ujung-ujungnye perceraian. Penyebab perceraian nyang pertama ntu perselingkuhan. eni jadi nyang nyebabin umumnye nyang sering kejadian dalem pasangan pernikahan. Dalem hal eni, salah satunye dari pasangan ngejalin hubungan ame orang laen waktu masih ade ikatan hubungan. Buat sebagian orang, masalah perselingkuhan eni ude jadi kesalahan nyang berat, susah banget buat dimaafin soalnye mayan nyakiti hati nyang diselingkuhin. Masalah eni nyebabin ancurnye kepercayaan buat pasangan, makenye hubungan ampe lemah terusannye seabregan masalah bise muncul dalem situasi eni.


Pêrnah ngêrasa sêdih sêkaligus amat kêsêpian wayah idup dèwèkan? Supaya bisa mèsêm lagi, ada sêjumlah hal nyang bisa dilakuin. Cara-cara ênih bisa ngêjadi lèngkah awal buat dicoba supaya êluh ora sêdih lagi. Dêkêp diri dèwèk. Bisa jadi rasa sêdih karna kêsêndirian ênih hadir sêbagè pêrtanda bahwa diri êluh butuh rèhat atau ruang dèwèkan. Sêlanjutnyah, biar ngêrêdain rasa sêdihnyah, êluh bisa coba ngasohin pikiran dari sêgala kêrèpotan nyang ada. Utamain diri êluh biar kêrasan dulu supaya ora mangkin terpuruk dalêm kêsêdihan. Bêrikutnyah, obat kêsêpian adalah ngêmahamin diri dèwèk. Mumpung lagi dèwèkan, coba dah pahamin diri êluh. Têkunin lagi hal-hal nyang êluh dêmên. Pêrjuangin lagi hal-hal nyang bêrmakna dalêm idup êluh.


Dinda ada jadwal kuliah pagi di kampusnyah, Unipêrsitas Sêbêlas Marêt. Diah bêrangkat jêm 06.30 WIB dari Karanganyar dêngan bêrangkat 10 mênit lêbih awal dari biasanyah karna diah pèngèn ngisi bèngsin dulu. Kêapêsan onoh dimulè wayah diah mao masup daèrah Jaten arah kê Jebres. Bujug bunèng, macêtnyah kêbangêtan! Bus ama truk gêdé ora bisa bêgêrak acan. Untungnyah, montor masing bisa bêgêrak sêdikit. Sêtêlah kurang lêbih sêtêngah jêm Dinda kêjêbak macêt, akhirnyah diah bisa kêluar dari kêmacêtan akibat pêrbaèkan jêmbatan Juruk onoh. Kêapêsan ora sampè di sonoh, sêtêlah sampè kampus, Dinda kudu naèk kê lantè tiga karna jadwal kuliahnyah di sonoh. Èh, sampè di kêlas têrnyata dosènnyah udah masup! Akhirnyah, Dinda bêraniin ngêtok pintu dan minta maap ama dosènnyah. Untung bè diah masing dibolèhin masup.


Atu Nopèmbêr adalah ari ulang taun adèk guah. Pada ari onoh pêrasaan diah ora karuan antara sênêng ama bêrsêmangêt. Akhirnyah, diah nginjêk usia 25 juga. Usia nyang udah ora muda lagi, tapi usia nyang bisa ngêja diah mangkin matêng dalêm bêpikir. Dua taun sêbêlonnyah, adèk guah sêlalu mimpi kalu ulang taunnyah nyang kê-25, diah pèngèn ngasih hadiah buat dirinyah dèwèk, yakni barang nyang bêrmanpaat sêkaligus nyang diah impi-impiin. Dari jêrih payah diah bêgawè, diah sisihin buat nabung. Têrus, adèk guah mutusin buat bêli MacBook. Kêbênêran, laptop diah nyang sêbêlonnyah juga udah butut. Guah sêbagè êmpoknyah ngêrasa bangga ama diah. Di usianyah nyang kê-25, diah  bisa ngadiahin dirinyah sêsuatu nyang bisa dibilang ora murah dari hasil nabungnyah.


Gara-gara punya bapak orang Jawa, aye tuhbkaya dibeda-bedain banget. Trus juga aye ampe ngerasa gerah dikatain jawir mulu. Tiap ada apa-apa tuh aye diojok-ojokin kaya gapunya bapak. Suka heran emang kalo kaga berasal dari Betawi juga apa emang haram gitu hukumnye. Padahal pan aye masih punya bapak ya. Tapi dari segi perlakuan aja aye tuh pasti dibedain, trus kalo aye salah dikit aja pasti bawa-bawanye tuh orang Jawa. Emang bener-bener dah keluarga ngapa pada saklek banget ya. Udeh gitu juga aye pan orangnye cengeng ya, jadi nangis mulu dah tiap dikatain, tapi emang udeh keterlaluan si caranya, kaga nyang tua, kaga nyang tua semua kaga tau urusan.


Mangkanye, sekarang mah kudu ati-ati ama hp. Karena semua transaksi tuh bisa dilakuin dari  hp doang. Kalo perlu kite kunci tuh applikasi kalo amit-amitnye hp kite tuh ilang ato di copet. Apalagi kan sekarang tuh ngasih nomor verifikasi udeh lewat WA, takutnye orang bisa akses diem-diem. Jangan sembarngan juga ngasih pinjem hp ke orang nyang kaga terlalu dikenal. Sekarang tuh modusnye udeh pinter-pinter. Apalagi orang udeh makin melek teknologi, udeh bisa bongkar hp nyang dikunci. Mangkanye di zaman serba canggih kaya sekarang sebenernya lebih rawan kite tipu soalnye pan semua data di simpen secara online sekarang. Mangkanye tuh kite mesti jaga bae-bae data nyang kite punya trus jangan ampe lengah.


Aye ama Nyak pan kaga pernag ye ikut-ikut urusan Babeh ama adenye, tapi Nyam ama aye juga teryata ke a imbasnye. Ade Babeh jadi sering ngehindar, ngobr juga udah kaga pernah lagi. Sewaktu-waktu Nyak pernah nanya, tapi adenya si Babeh tuh nyautnye ngapa2 bae. Nyak mah kaga tau menau urusan mereka ya, bukan mau ikut campur juga, ya cuma jangan bawa-bawa dia kemasalah mereka gitu. Awalnye tuh Babeh ama adenya sering banget guyon, trus kemana-mana tuh berdua-duan bae, cuma ya karna perkara dikecewain ya boro-boro buat guyon ngomong aja kaga. Nyak ama aye akhirnye juga ikutan diem, abis mau gimana lagi pan kite kaga bisa ngerubah apa-apa, cuma berdoa suatu saat biar oada akur lagi gitu.


Penggêbukan têradêp wartawan kêmbali têrjadi. Kali ênih nimpa wartawan SCTV, Carlos Pardede, nyang lagi ngêjalanin gawènyah. Tapi, bukan inpormasi atau hasil wawancara nyang didapêt, justru tindak kêkêrasan dari oknum satpam Bank Indonèsia nyang ngêja Carlos têrluka. Kasus pênggêbukan wartawan ênih bukanlah kêjadian nyang pêrtama kali. Ada bêbêrapah kêjadian sêrupa nyang pêrnah têrjadi sêbêlonnyah. Misalnyah kasus pênggêbukan Oka, wartawan Harian Posko Biro Minahasa Sêlatan olèh satpam Bupati Minahasa Sêlatan di Kantor Bupati Minahasa Sêlatan, kasus pênggêbukan dua wartawan Tribun Batam olèh oknum portêr nyang têrjadi di Pêlabuhan Bêton Batam, kasus pênganiayaan têradêp kontributor Mètro TV, kasus pênggêbukan wartawan di dêkêt Golden Gate atau Jêmbatan Kutai Kartanegara, ama masing banyak laènnyah.


Buat nguji kêmampuan bahasa Inggris, ada bêragêm jênis tès nyang bisa dilakuin. Di antaranyah adalah tiga tès bêrikut. Ada TOEFL, yakni tès buat ngukur kêmampuan bahasa Inggris dari bukan pênutur asli. Tumannyah TOEFL digunain buat ngêdaptar unipêrsitas atau gawèan nyang bêrbahasa Inggris di Indonèsia ama Amèrika. Têrus ada TOEIC, tumannyah dipakè sêbagè sarat bêgawè di pêrusahaan asing. Tès bêrlangsung sêlama dua jêm dan têrdiri atas tès ngêdêngêrin, ngêmahain, ama ngêmahamin bacaan. Sêlanjutnyah ada IELTS, tumannyah tès ênih dipakè ama ditêrima olèh nêgara-nêgara Èropa, Australia, ama Sêlandia Baru buat pênêrimaan di unipêrsitas. Bêbêrapah unipêrsitas ama institusi gawèan di Indonèsia juga udah mulè ngêgunain IELTS. Pontên têrtinggi IELTS adalah 9 nyang bisa disêbut ahli atau pakar.


Namun, kejadian yang pahit yang die hendak ingin lupakan malah terkadang diingatkannye lagi oleh tetangga-tetangganye. Jika keluar kontrakan ditanya-tanya orang, yang tadinye udeh mau melupakan traumanye ntu malah ditanya kembali. Terbenak dalam hatinye ntu untuk pulang ke kampung halamannye aje yang ada di Kuningan, Jawa Barat. Namun, apalah daya die kagak punya seabrek uang bakal pulang ke kampung halamannye ntu. Kalau dibilang mau pulang kampung ya mau, cuma belum ada uangnye mau gimane lagi. Keuangan pak Ade nipis, karena die lagi kagak jualan-jualan ntu baksonye. Ade pun belum memastikan kapan dirinye berani untuk berjualan lagi, dan menjalani aktivitasnye seperti biasa.


Waktu entu aye masih kecil bener. Kayaknye belom sekolah. Nah pas entu tuh kayaknye lagi liburan gitu. Soalnye di rumah nenek aye rame. Empok aye dan temen-temennye maen di dalem rumah. Encing dan temennye karokean. Intinye suasana rumah nenek aye rame bener deh. Nah pas entu aye iseng keluar dari rumah neneknye aye. Aye yang masih kecil, malah maenin aer got. Terus tia-tiba aje aye keilangan keseimbangan. Aye yang lagi asik maenin aer got, akhirnye kecemplung. Karena aye masih kecil bener, entu aer got agak dalem bagi aye. Apelagi posisi aye yang lagi jongkok terus kecemplung bikin aye takut karena tenggelem.


Teryata tuh di rumah aye banyak harta karun di rumah nyang kaga pernah diketahuin. Ada duit recehan seribuan lah nyang nyempil di pinggiran bangku. Ada juga duit tabungan recehan nyang taro di toples lebaran trus kaga diambil-ambil ampe lupa. Kadang aye nemu duit lama, pas ditukerin malah dapet banyak duitnye. Orang tua aye tuh gitu, sering naro barang tapi lupa. Tapi gapapa jadi berkah kan biat aye nantinye. Ada aja gitu barang nyang kaga sengaja ketemu kaya tas, baju, gesper trus bisa dah aye pake-pakein. Bener-bener kaya ketemu harta karun dah jadinye. Tapi, kasian si kalo nyari ape-ape suka kag ketemu.


Ngomongin fobia aer, ternyata selaen trauma masih bocah, ada gara-gara laennya yang bikin jia kena fobia aer. Pertama, pengalaman jelek. Bisa jadi, pas masih bocah, jia pernah ngalamin hampir atawa malah pernah tenggelem. Dari situ, bawaannya jia jadi kayak kapok ngeliat aer. Kedua, gara-gara lingkungan. Kalo yang pertama gara-gara ngalamin sendiri, yang kedua ini gara-gara dari luar. Misalnya, ada orang yang nyeritain kejadian tenggelemnya, jadi bikin dia kagak berani ama aer. Malah ada yang gara-gara nonton pelem soal tenggelem, kayak pelem Titanic. Ternyata, pengalaman orang juga bisa bikin orang itu trauma yang ngebikin jia jadi fobia aer. Ketiga, gara-gara keturunan. Ada ahli yang bilang kalo ada fobia yang bisa nurunin ke anak atawa kayak ketepa kondisi yang sama ama anggota famili.


Waktu lagi istirahat kerje, Doel keluar kantor buat beli makan siang. Die lagi kepengen bangat warteg, nasi pake telor dadar ame capcay. Hmm, ngebayanginnye aje ude bikin perut keroncongan. Ampe sonoh, Doel ngantri bentar, terus dilayanin ame penjualnye. Menu-menu nyang die pengen, ade semue. Doel ngebawa piringnye ke meja makan. Suapan petame, kedue, nikmat-nikmat aje. Kagak ade masalah. Begitu Doel mao nyuap lagih, die ngeliat di sendoknye ade ijo-ijo asing. Nyaru ame bahan-bahan capcay nyang seabreg. Cuman, pas die liat-liat lagih, tenyate ntu ulet ijo! Doel kagak ngarti-ngartian ntu ulet apaan, cuman warnenye ijo dan badannye gendut. Die langsung matung, diem, kagak tau kudu ngapain. Uletnye bise aje die buang karang, cuman mau nyuap lagih, napsu makan ude ilang. Hadah.


Ada baèknyah sêbêlon mutusin buat ngasih kêjutan ulang taun kêpada têmên, êluh kudu tau cara ngêjanyah biar têkêsan. Pêrtama, êluh bisa ngirimin hadiah tanpa sêpêngetauannyah liwat jasa pêngiriman. Êluh juga bisa nyisipin pêsên ama kêsan êluh sêlama ngêjadi têmênnyah. Têrus, êluh juga bisa ngêjutinnyah ama panggilan pidio têmên-têmên laènnyah. Èmang sih rada ribêt, tapi êluh tibang pêrlu ngumpulin têmên-têmên dêkêtnyah buat ngêja pidio ama ngêrêkamnyah. Abis sêmuah bèrès, êluh tinggal èdit-èdit dêngan lagu ulang taun. Têrakhir, ngasih diah kuè ulang taun tanpa maksanyah ngêtraktir. Tumannyah, budaya wayah têman bêrulang taun adalah têmênnyah nyang minta traktir, padahal bêlon têntu diah bisa sigrah ngêtraktir têmên nyang udah ngucapin sêlamêt kêpadanyah.


Elu punya pengalaman paling menyedihkan dalam idup? Aye punya, salah satunye pas aye lagi nyari kerja dan gagal dapetin kerjaan yang aye incer. Pengalaman pas gagal dapetin kerjaan yang diincer jadi salah satu pengalaman paling menyedihkan dalam idup aye. Sebenernye, gagal dapetin kerjaan yang diincer entu wajar aje kan? Tapi tetep aje, hal entu bisa bikin aye ataupun orang lain jadi sedih. Nah ternyate katanye wajar aje kalo orang jadi sedih pas gagal, termasuk gagal dapet kerja. Soalnye, jelas aje gagal entu bukan hal yang diharepin, terus bisa aje jadi ngerasa diri sendiri kagak berguna karena gagal, selanjutnye ngerasa usaha sia-sia karena hasilnye kagak sebanding, abis entu terakhir kite kagak nyiapin diri buat hasil terburuk – yaitu gagal – sehingga jadi terasa nyakitin bener, bikin sedih. Tapi walaupun entu hal yang wajar, pengalamn gagal dapetin kerjaan yang diincer tetep jadi salah satu pengalaman paling menyedihkan dalam idupnye aye.


Aye kapok bener ikut enyak aye ke pasar karena pas jalan ke bagian daging aye bener-bener mau muntah saking jijiknye nyium bau amis. Jadi di pasar deket rumah aye antara bagian daging dan bagian laennye – sayur, buah, bumbu dapur, dan laennye – dipisah. Nah pas udeh selesai belanja di bagian sayur dan laen-laen, kite jalan ke bagian daging yang kagak terlalu jauh. Terus baru aje sampe di deket tempat masuk bagian daging, aye mual saking jijiknye nyium bau amis dari bagian daging. Aye liat dari jauh entu tempat bener-bener banyak daging yang digantung, ade merah-merahnye, di lantainye juga becek, dan kotor. Intinye aye bener-bener jijik bener deh karena nyium entu bau amis ditambah lagi tempatnye kagak bersih.


Sêmpêt kêngiang-ngiang di bênak guah pêngalaman wayah kêcit pas ngêliat sêkêlompok bocah-bocah di taman dêkêt rumah guah lagi maèn pètak umpêt. Mêrèka bêrlarian nyari têmpat buat ngumpêt dêngan pênuh tawa. Ngêliat tingkah laku mêrêka ngêja guah kêingêt masa-masa taun 2000-an. Pada wayah onoh guah maèn pètak umpêt ama para misan dan têmên-têmên guah. Kita tumannyah maèn pada sorè ari abis bangun molor. Kênangan wayah kêcit onoh ora bakal kêulang lagi. Pada jaman karang, pêrmaènan tradisional udah jarang êmên dimaènin ama bocah-bocah. Buat bisa ngêlêstariin pêrmaènan tradisional, ora ada salahnyah buat ngênalinnyah lagi kêpada bocah-bocah, misalnyah liwat kêgiatan-kêgiatan lomba, baèk di lingkungan sêkola atau go di lingkungan têmpat tinggal.


Kalo kite kaga mao rumah kite penuh ama lalet, kite sendiri kudu kaga kebersihan. Jangam tumpuk sampah di sekitar rumah karna sampah ntu nyang bikin lalet pada dateng. Kalo rumah kite udeh banyak lalet, tuh lalet pasti bisa hingga di makanan kite, trus buang kotoran dah. Makanan kalo udeh dihinggapin lalet tuh udeh kaga sehat, karna kaki lalet kan banyak bakteri karna die suka nemplok di sampah. Kebayang kan jijiknya abis neplok di sampah trus die neplok di makanan kite. Sama aje tuh kite makan makanan dari sampah, mangkanye makanan nyang udeh ditemplokin lalet jangan lagi di makan nanti bisa sakit perut.


Lebih-lebih lagi kalo anak muda yang udeh kelewatan pacaran, kaya ngelakuin seks bebas. Banyak udeh nyang jadi korbannye, udeh gitu kalo mereka ngejalanin seks bebas si cowo nih suka minta direkam alesannye buat dokumentasi. Coba ya apa kagak dipikir tuh kalo kaga jodoh si laki tetep punya jejak digital si perempuan. Urusannye bisa panjang, soalnye banyak juga kejadian nyang video asusila selama die pacaran tuh pas putus jadi alesan buat ngancem di cowo. Kalo udeh kaya gitu kan repot urusannye. Yang naggung kerugian pasti pihak cewe, kalo video di tonton orang nyang kaga dikenal, ya kalo sengaja disebar ke orang nyang dikenal kan bisa malu seumur idup.


Rumah aye kebeneran deket ama kampus UI, sebelom kaya sekarang tuh kampus tuh serem dah kalo malem. Soalnye kan luas banget tuh trus juga kalo malem tuh masih sepi. Pernah ade kejadian tuh mahasiswanye diperkosa karna berani pulang malem sendirian udeh gitu lewat utan-utan gitu. Kayanya si emang udej diincer tuh perempuan, jadi diikutin terus die lewat mananye, pas tempat sepi die di todong deh trus sadisnye lagi diperkosa. Kelanjutan ceritanye si ada nyang bilang korbannye meninggal, cuma kaga ditelurusin lagi bener apa kaganye.  Dari situ tuh jadi pada takut orang kalo mau lewat ui sendirian, takut diikutin orang jahat trus pas nyampe tempat sepi di begal lagi.


Waktu dulu kecil mah ade aje emang, namanye juga bocah kan suka jail ya. Nah, waktu itu kan ade orang nyang miara monyet, trus temen aye tuh ngeledekin tuh monyet ampe marah. Gara-gara tenaga monyetnya nyang gede, eh cancangamnye tuh kelepas. Abis itu dikejar dah temen aye, ya namanye dikejar ama monyet kan pasti kalah ya. Pas die kena dirambet trus temen aye digigit kakinye. Serem banget dah, untungnye lagi ada orang nyang nolongin. Jadi kaga ampe parah banget luka gigitannye. Pas monyetnye pergi  baru dah ditolongin tuh bocah karna luka gigitannye dalem jadi buru-buru karna takut infeksi trus rabies juga.


Teryata, ampe aye kuliah rasa seneng karna sering di bagi hadiah-hadiah kecil ama orang tuh masih sama, malah makin kaget karna pas kuliah tuh nyang laki udeh kaga pada malu buat deketin perempuan. Pas kuliah tuh aye kan ikut dalem olahraga futsal tuh, nah kalo tanding tuh pasti banyak pan nyang mao nonton. Pas kelar pertandingan tuh ade aje orang nyang nyamperin sekedar ngasih selamat trus ade juga nyang ngasih minuman. Jujur perasaan aye tuh kaya keaduk-aduk dong, soalnye bener-bener kaya di pelem-pelem. Padahal, dulu waktu SMP boro-boro ade nyang ngasih hadiah, nyang naksir aja kaga ada tuh. Ampe sedih kadang-kadang cuma bisa ngeliat kebahagian orang tanpa tau rasanye.


Kalo barusan ama temen yang belom tapi deket, kita bakal malu banget. Jaga-jaga dulu. Biasanya kalo ama sohib yang udah deket banget, kita cuek aja. Malah kadang saling bales-balesan kentut. Pernah waktu itu, lagi ngumpul berempat ama sohib. Ngobrol ampe ngakak. Pas ada satu yang kentut, ngakak lagi, terus yang satu ngebales kentut juga. Siapa yang gede-gedean suara kentutnya. Waktu itu pas lagi di tempat makan yang kebuka, ama lagi sepi. Eh, pas ada satu yang kentut, suara brotnya kenceng banget. Pas banget lagi begitu, ada petugasnya yang lewat. Langsung petugas itu nyengir. Kita semua ngakak. Cuman, jia jiem-jiem aja nahan tengsin.


Pernah masuk ke kulem mol. Pas masuk, bak sampahnya luber, banyak banget tumpukan tisu ampe ada di luar tempat sampah. Jadi, pas mau kencing atawa berak udah keburu geli duluan. Belom lagi ada orang yang buang popok plastik bekas anaknya yang kagak ditutupin plastik lagi. Ditambah pembalut plastik yang masih ada darahnya. Heran banget ama orang-orang itu ngapa demen banget buang sampah ampe kayak begitu. Kadang ngenes ama petugasnya. Biar kata itu kerjaannya, kudunya kita bisa ngeringanin kerjaannya juga. Jangan mentang-mentang weseh ama sampah-sampahnya nanti ada yang bersihin, terus kita jadi sembarangan. Jia juga kagak bisa saban waktu ngebersihin. Paling kagak, kalo kita emang kudu buang sampah pembalut, kita siram dulu ampe darahnya ampe bersih, terus dobelin plastik lagi. Baru kita buang.


Video tumpukan sampah yang tergulung aliran Sungai Cisunggala di Kecamatan Solokanjeruk, Kabupaten Bandung rame di ntu media sosial (medsos) Instagram. Video bedurasi 51 detik itu diupload oleh akun Instagram @inisibudicilok dan direpost akun Instagram @adalahkabbandung. Dalam video ntu, memperlihatkan sampah beragam jenis dan didominasi oleh kemasan ganyeman seterofoam tergerus oleh aliran sungai. Pemandangan kagak biasa, tumpukan sampah terbawa oleh aliran air. Dalam tumpukan sampah itu didominasi oleh sterofoam, plastik dan beragam sampah lainya. Sedangkan untuk saluran air ntu tersebut ada di wilayah Desa Panyadap, Kecamatan Solokanjeruk. Sungguh sangat disayangkan karna ntu sangat kaga enak diliatnye, bejibun orang pade jijik liatnye.


Saban minggu maen ke rumah emak. Kalo lagi maen ke sono, banyak ponakan yang lagi pada maen juga. Soalnya, di ari Minggu emang jadwalnya ngepas banget buat liburan sekalian silaturahim. Kalo udah ngumpul kayak gitu, hawanya rame banget. Suasana dalem rumah udah kagak karuan. Ada mpok yang lagi bebenah di dapur, ada juga yang lagi kerepotan ngejar bocah-bocahnya. Ada ponakan yang lagi disuapin makan, jia kedengkrekan aja. Padahal, jia lagi makan, cuman kagak sabar pengen maen, ngibrit lari kagak bisa diem. Jadinya, semua makanan yang udah jia suap, keluar semua buyar di ubin. Jia muntah banyak bener. Ngeliat ponakan begitu, rasanya geli banget lita muntahan, jadi ikutan enek juga.


Salah satu pengalaman paling menyedihkan dalem idupnye aye entu pas aye gagal diterima di Perguruan Tinggi Negeri yang udeh jadi incerannye aye. Kagak tau kenape, aye cuma tertarik sama entu universitas. Apelagi orang tua aye ngasih batesan luar kotanye cuma di kotanye entu universitas. Jelas aje aye makin kepengen kuliah di entu universitas dan entu universitas jadi satu-satunye harepan aye. Aye udeh sering ke entu universitas buat sekedar ikut seminar, ikut empok aye kuliah, dan bahkan pernah ikut festivalnye juga. Tapi sayangnye aye kagak beruntung. Aye ditolak entu universitas. Pas entu deskripsi perasaannye aye bener-bener sedih, stres, dan putus asa.


Orang tuamu telah banyak berkorban untukmu selama bertahun-tahun, dan kamu perlu menunjukkan betapa bersyukurnya dirimu atas pengorbanan mereka. Namun, membuktikan ucapanmu dalam bentuk tindakan terkadang sulit dilakukan. Di satu sisi, kamu perlu menunjukkan betapa besar cintamu kepada mereka. Di sisi lain, kamu mungkin tidak mengetahui caranya. Untungnya, kamu bisa mengekspresikan cintamu dengan mudah. Curahkan waktumu, berikan bantuan, dan mengobrollah dengan mereka untuk menunjukkan bahwa mereka adalah sosok orang tua yang dicintai. makanye ade baiknye kalo kite nyang orang tuanye masih lengkap kudu disayang-sayangin, soalnye kaga pernah ade nyang tau sampe kapan kite bise bareng ame mereka, pan nyang namenye umur kaga pernah ade nyang tau mentoknye sampe kemane.


Rasa kecewa bisa bikin orang terganggu kesehatannye. Kecewa emang kaga bisa disembuhin dengang itungan jari. Kalo rasa kecewa kaga dikelola ama dikendalikn dengan bener bisa ganggu fisik kita sebenenye. Salah satu nyang kerasa ama fisik kite tuh di bagian dada, dada bakal ngerasain sakit. Penelitian nunjukin kalo misalnye rasa sakit baik fisik ato pun hati diprosesnya tuh ama otak nyang sama. Penjelasannye tuh kalo orang ngerasa sakit hati, sistem saraf tubuh bakal bereaksi trus muncul dah tuh rasa kaga nyaman seperti rasa sakit nyang biasanye muncul di bagian dada. Kondisi ini tuh namanye sidrom patah hati, sindrom ini sering dikaitin ama sakit jantung karna gejala tuh hampir sama.


Namanye bocah kan kaga bisa bedain ya nyang bener ama nyang salah gimana. Wajar kan ya namanye anak kecil tuh maen kata-kataan. Eh pas lagi ngatain tetangga eh aye lewat bawa sepeda. Pas banget keamprokan die lagi duduk ama emanya. Padahal die udeh gede waktu itu, umurnye juga jauh di atas aye, tapi masa ngadu ke emaknye. Kebeneran juga die nungguin aye lewat depan rumahnye. Pas aye lewat eh diaduin tuh langsung. Emang si kaga diomelin die cuma nyebut nama Nyak aye, cuman kan aye malu ya ama temen-temen nyang laen. Akhirnye tuh aye diem bae trus kag ngelawan lah namanye ama orng tua.


Pas aye udeh gede nih, udeh sekola tinggi. Aye baru bisa tuh vokal dalem keluarga. Semua orang nyang dulu ngata-ngatain aye, nyinggung-nyinggung suku aye, kaga komentar ape-ape. Dulu aye cuma anak kecil nyang di ojok-ojokin, nah sekarang aye jadi satu-satunye cucu nyang bisa kuliah di Universitas terkemuka. Semua juga berkat perjuangan orang tua aye, ngasih fasilitas, jadi bisa kaya sekarang. Pas udeh lulus juge kaga ade lagi tuh nyang berani ngata-ngatain suku aye kaya dulu. Malah mereka ngandelin aye dalem berbagi persoalan, padahal dulu sering dikatain ama di ojok-ojokin. Mangkanye kite kaga boleh tuh mandang rendah orang, kite gatau masa depannya bakal kaya gimana, nah siapa tau orang nyang diremehin bakalan bantu kite nantinya.


Kondisi sêkarat orang bisa bêrbèda-bèda. Mêski bêgonoh, ada bêbêrapah pola nyang tumannyah têrjadi sêcara umum. Wayah sêkarat, pêrobahan nyang paling bisa diliat ama dirasain yakni awak ngêjadi lêmah. Kêmudian, wayah ngêdêkêtin kêmatian, bêbêrapah orang bakal ngêjadi amat gêlisah, linglung, ama dipênuhin kêcêmasan. Awalnyah, awak bakal nurunin sirkulasi darah nyang dikirimin kê anggota gêrak, yakni lêngên ama kaki. Ênih bakal ngêja kêduanyah kêrasa lêbih dingin dibanding bagian awak laèn. Kondisi ênih kêmudian bakal bêpêngaruh têradêp kêmampuan bêrnapas. Mangkin ngêdêkêtin ajal, warna kulit umumnyah bakal bêrobah ngêjadi lêbih gêlap ama kusêm. Orang nyang ngalamin sêkarat juga tumannyah têtêp kêjaga, tapi ora rèsponsip. Kuping mêrupakan alat indra têrakhir nyang masing bêpungsi sebêlon kêmatian. Olèh karna onoh, orang nyang sêkarat masing bisa ngêdêngêr, mêski tanpa rèspons.


Elu udeh pernah ngerasain seneng karena elu lulus ujian? Kalo belom, elu harus ngerasain kesenengan satu entu sih. Nah tapi buat bisa lulus ujian, tentunye elu kudu berusaha semaksimal mungkin kan? Mulai dari belajar, ngurangin waktu nyantai, dan laennye. Dalam beberape waktu, elu terus-terusan berusaha biar lulus ujian. Terus pas tiba waktunye pengumuman kelulusan ujian dan elu dinyatain lulus, pastinye elu ngerasa seneng bener dong? Nah, wajar aje elu ngerasa seneng. Soalnye elu ngerasa usaha elu selama ini kagak sia-sia, elu lulus ujiannye, elu ngedapetin tujuan dari usaha elu yaitu lulus ujian, dan berhasil ngehadepin beragam kesulitan buat sampe di entu titik kelulusan. Intinye, lulus ujian entu emang bikin seneng bener deh! Nah elu mau kan ngerasain seneng dari lulus ujian? Nyok dah belajar buat tiap ujian yang bakalan elu hadepin!


Manusiawi jika seseorang ngerasa gedek apebila dihina fisiknye. Seharusnye yang ngehina mikir ape iye die udeh sempurna sampe berhak ngehina fisik orang. Lagian kaga ade dah tuh yang namanye sempurna, semua orang punye kekurangannye masing-masing. Mengejek fisik yang kerap kali dilakukan oleh sebagian orang merupakan bentuk ejekan verbal yang dikenal dengan istilah body shaming. Mengejek fisik dapat dilakukan dengan menyinggung warna kulit, berat badan, tinggi badan, bentuk hidung, atau bentuk rambut seseorang. Mengejek fisik yang sering kali dilakukan karena adanye persepsi tertentu tentang pemahaman “cantik” dan “tampan”. Seseorang yang dikatakan ideal umumnya memiliki bentuk fisik yang langsing, tinggi, putih, berhidung mancung, dan berambut lurus, sehingga orang yang tidak memiliki kriteria tersebut kerap dijadikan ajang ejekan teman sebayanye.


Tsunami nyang têrjadi di Acèh mêrupakan pêngalaman tromatis nyang bêrbèda, tapi punya dampak nyang sama, yakni bisa ngêja troma pisik ama juga troma psikis. Troma-troma onoh pêrlu dipulihin supaya kêmbali sêpêrti sêmula. Pêmulihan troma dalêm masarakat bisa dilakuin dêngan dua cara, yakni sêcara indipidual ama sêcara kêlompok. Dalêm bêbêrapah kasus, pêmulihan troma justru lêbih èpèktip dilakuin sêcara kêlompok. Sêcara indipidual, masarakat bisa diajak kongko, ngêdêngêrin kêluhan, ama ngêmotipasi indipdu buat ngêlakuin aktipitas. Bagi kêluarga, bisa dêngan ngasih dukungan bêrupa ngêhibur orang nyang kêilangan anggota kêluarganyah. Têrus, bagi komunitas masarakat, bisa dêngan debriefing sêudah suatu kêjadian bêncana, ngêmbangin kêlompok dukungan, atau ngêmbangin kêlompok mandiri (self-help group).


Upaya pêncêgahan konplik bêsipat SARA bisa dilakuin sêcara prèpèntip, rèprèsip, ama kuratip. Cara prèpèntip mêrupakan upaya nyang dilakuin buat nyêgah konplik SARA têrjadi. Ênih dilakuin sêbêlon nongolnyah konplik. Cara prèpèntip konplik SARA bisa dilakuin dêngan ngêmbangin ama ngêmupuk sikap tolèransi, kêrja sama, gotong royong, saling ngêhargain, ama ngêhormatin. Têrpênting adalah ngêliat pêrbèdaan sêbagè hal nyang positip kêtimbang ngêliatnyah sêbagè ancêman. Cara rèprèsip mêrupakan upaya nyang dilakuin buat bêrêntiin konplik nyang udah têrjadi. Cara ênih bisa bêrupa pêmbubaran paksa, pênangkêpan, ama sêbagènyah. Cara kuratip mêrupakan tindakan nyang dilakukin sêbagè upaya tindak lanjut atau pênanggulangan akibat dari konplik. Tindakan ênih bisa bêrupa pêndampingan bagi korban, pêrdamèian, kêrja sama, ama sêbagènyah.


Dari SD bahkan sampe SMA, Tita dihina secara fisik. Pas SD, die dihina karena badannye gendut. Pas SMP sampe SMA die padahal udeh berusaha buat diet dan berhasil badannye jadi langsing, tapi die tetep dihina secara fisik karena katenye jelek. Bahkan cowok yang disukain Tita entu sampe jijik dan kesel bener pas tau Teti suka sama die. Die ngatain Tita kayak orc. Jelas aje Tita terpukul bener. Pas entu akhirnye die mau bunuh diri. Tapi kagak jadi. Akhirnye die operasi plastik. Nah terus pas ketemu cowok yang disukainnye lagi pas udeh kulish, entu cowok ngenalin Tita. Die pun ngatain Tita secara fisik lagi. Abis entu Tita pun marah karena udeh dihina secara fisik dan bikin entu cowok jadi malu. Nyok mulai jaga sikap biar kagak dapet balesan dan nyakitin orang laen!


Waktu Babeh masih jualan makan di pasar aye juga kaga begitu doyan makan, soalnye tuh ya kite tau sendiri kalo pasar kan bau yak udeh gitu jorok lagi. Mana betah aye makan di tempat begitu. Kaga perlu makanan mewah dah, cukup bersih aje aye mah udeh mau. Cuman kok orang-orang pada bisa makan di tempat nyang bau got, trus banyak tikus nyang lewat. Apa ketelen ya makan begitu, belom lagi bau amis dari ayam potong. Pada cuek aje gitu makan lahap banget, orang nyang pade jualan juga makan bae sambil kadang ngelayanin orang. Emang keadaan kali ye nyang bikin mereka jadi bisa adaptasi.


Pernahkah kite mendengar kondisi hiperosmia sebelumnye? Hiperosmia ntu adalah gangguan penciuman ketika seseorang terlalu sensitif, atau peka terhadap bau tertentu. Jika kite mengalaminye, jangan seneng dulu karena hal ntu bukan suatu kemampuan yang bisa dibanggakan buat orang-orang malahan jadinye kagak enak karena kite jadi nyium bau yang kaga enak. Sebaliknye, ntu bisa jadi tanda dari gangguan kesehatan. Lalu, ape yang menjadi penyebab seseorang mengalami hiperosmia atau sensitif terhadap bau?kagak semua orang memiliki indra penciuman yang bekerja dengan sempurna. Ada segelintir orang yang tidak dapat mencium bau sama sekali (anosmia). Kondisi ntu biasanye terjadi karena adanye gangguan kesehatan tertentu, salah satunye akibat penyakit COVID-19 yang saat ntu sedang merajalela.


Menurut pria yang akrab disapa Tomy,  untuk perkara kasusnye die akan berkoordinasi dengan Kejaksaan Negeri Karawang. Untuk hasil pemeriksaannye tersangka mendapat bisikan sebanyak dua kali bahwa istrinye berselingkuh dengan korban. "Namun setelah dilakukan periksaan istri tersangka membantah tuduhan tersebut. Untuk sementara tersangka dipisahkan dengan tahanan lainnya," jelasnya. Sebelumnye, Polres Karawang mengungkapkan motif penikaman petani di Dusun Sindangkarya RT 25/06 Desa Lemahabang,  Lemahabang, Kabupaten Karawang, Sabtu (19/11/22). Kapolres Karawang, AKBP Aldi Subartono melalui Kasat Reskrim, AKP Arief Bastomy mengatakan tersangka penikaman SJ (43) merupakan pelaku tunggal dan kini udeh ditahan di Rutan Mapolres Karawang. Hasil pemeriksaan, SJ melakukan penusukan terhadap korban (49) karena dendam dan cemburu.


Nabung ntu kegiatan nyisihin atawa nyimpen duit atawa ngasilin buat ngantisipasi kebutuhan di mase depan. Pade dasarnye, nabung bawe bejibun manfaatnye. tapinnye, buat ngejaga displinnye buat nabung secare rutin kagak gampang. kudu ekstra biar disiplin ame displin buat nabung. Sebenernye ade seabregan nyang bise kite nikmatin kalo kite rajin nabung. Make dari ntu, nabung kudu dianjurin banget soalnye bakal bawa seabreg manfaatnye. Salah satunye manfaat nabung ntu buat ngantisipasi atawa jage jage kalo nemuin kondisi darurat atawa desek. nabung buat dane darurat same halnye kayak sedie payung sebelom ujan. Keperluan nyang dadakan bise nimpe kite kapan aje. Misalnye aje, rumah bocor, saluran air nyang tetiba rusak, kecelakaan ame hal laen nyang kaga keduga.


Hal yang paling bikin girang banget adalah ntu waktu zaman sekolah menengah atas ikutan lomba peragaan baju muslim dari brand Rabbani. Sebenernye aye kaga boleh dah tuh sama bapak aye ngikut-ngikut yang begituan, tapi aye bandel diem-diem ngikut bareng temen aye yang kepengen ikutan ntu lomba juga. Yaude kite daftar, foto di studio, lolos terus kite bedua sampe finalnye pas hari Ahad yaude kaga bisa ngelak lagi akhirnye ngomong dah ke bapak aye. Akhirnye yaude aye jalan dah tuh sama temen aye ke ntu perlombaan. Aye emang ga juara pada akhirnye tapi aye girang aje udeh bisa sampe ada di final, disitu aye sama temen aye peserta paling muda jadi kite girang.


Udeh mau masuk 2 minggu, aye juga kaga dapet juga. Aye fikir mah kecapean gara-gara aktip kerja ama lembur kan. Terus juga aye kaga ngerasain gejala apa-apa. Akhirnya laki aye tiba-tiba pulang bawain alat tes kehamilan tuh. Aye gemeter karna takut makenya, trus juga kaga ngarti gimana cara pakenya. Pas udeh ngikutin intruksi nyang ade dibungkus tuh, aye tunggu beberapa menit, nah aye tinggal tuh kaga ye tungguin. Selama nunggu masih percaya kaga percaya soalnye masa iya langsung jadi. Nah, pas aye ambil, aye kaget ampe kaga bisa berkata-kata, ada dua garis tapi nyang satunye masih samar. Akhirnye, coba tuh beli alat atu lagi nyang lebih mahal, eh hasilnya sama.


Pas entu Wila udeh masuk ke umur 17 taon. Wila ngerasa udeh tua bener. Padahal cuma baru 17 taon ye. Nah Wila entu cuma ade enyak dan empoknye. Mereka tinggal bareng bertiga dan terbiasa ngehibur serta bertergantungan satu sama laen. Terus pas suatu hari, Wila entu ade banyak masalah di sekolahnye. Saking sibuknye ngurusin beragam masalahnye, die kagak inget kalo entu hari adalah hari ulang tahunnye. Pas die sampe rumah abis dari les, lampu rumahnye mati dan kagak bisa dinyalain. Terus pas die nyalain flashlight hapenye, tiba-tiba aje, "Surprise!" Ternyate enyak, empok, dan temen-temennye Wila ngasih kejutan ulang taon ke Wila. Wila pun seneng dan kaget karena entu kejutan ulang taon.


Sebenernye kaga bae kalo kite selalu dihantuin rasa takut ama tempat nyang asing. Karna suatu saat kite juga pasti bakalan pergi-pargi sendiri. Udeh gitu kan juga aye sadar yak bukan keluarga konglomerat nyang kemana-mana tuh ditemenin ama supir. Jadi aye juga mesti tau tuh jalanan. Untung sekarang juga udeh lebih canggih si, karna kite tinggal cari tau oake goggle maps. Walaupun kan suka kaga tepat tapi kan kite jadi tau tempat. Awal-awal si aye berani keluar tuh gara ngelamar-ngelamar kerja trus interview. Dari situ tuh aye udeh berani naek kendaraan umum. Cuman pas itu masih dibantu ama ojek, tapi lumanyan lah udeh banyak kemajuan karna kalo kaga dipaksa mana berani kan kemana-mana sendiri.


Sêorang siswa SMP ngêja gègèr dunia maya karna pidionyah ngomèl-ngomèl wayah ditêgor polisi karna ora makè hèlm, bahkan diah sêmpêt ngêluarin kata-kata kasar kê polisi karna ora têrima dirinyah dirêkam. Pada dasarnyah hèlm mêrupakan pêrlêngkêpan bêkêndara nyang wajib dipakè wayah motoran. Hal ênih ada di dalêm Pasal 57 Ayat 1 ama Ayat 2 UU Nomor 22 Taun 2009 têntang Lalu Lintas ama Angkutan Jalan nyang bêbunyi:
(1) Saban kêndaraan bêmotor nyang diopêrasiin di jalan wajib dilêngêkêpin ama pêrlêngkêpan kêndaraan bêmotor.
(2) Pêrlêngkêpan sêpêgimana dimaksud pada ayat (1) bagi sêpèdah montor bêrupa hèlm standar nasional Indonèsia.
Sêlaèn onoh, Pasal 106 Ayat 8 UU Nomor 22/2009 ngatur bahwa, “Saban orang nyang ngêmudiim sêpèda montor ama pênumpang sêpèda montor wajib ngênain hèlm nyang mênuhin standar nasional Indonèsia.


Pokoknye mah di rumah apa bae juga ada dah, ampe belatung juga pada jatoh dari loteng. Ceritanye tuh di loteng ada tikus nyang mati. Namanye di loteng ya susah kan ngambilnye, kudu naek ke loteng atau dibobok aje sekalian. Karna bangke tikusnye didiemin bae, hampir 2 minggu kali tuh kamar bau bengu. Udeh gitu belatung pada jatoh dari loteng baru berapa menit didiemin udeh seumbuk. Kalo inget mah jijik banget karna tuh belatung gede-gede banget. Kalo dibanyangin bulu kuduk pasti pada bediri karna emang aye sekeluarga geli banget ama nyang namanye belatung. Mana belatungnye juga abis makanin bangke lagi, makin lengkap dah tuh penderitaan.


Tapi, kadang kalo lagi dateng bulan pan suka marah-marah kaga jelas tuh, nah kalo lagi kaya gitu jangan dirututin dah. Mesti dijaga kalo ngga bisa berantem terus kite ama orang. Mangkanye kalo lagi kaga sabaran gitu aye ngehindar tuh ama hal-hal nyang bikin aye marah, tapi kalo emang lagi sial ketemy hal begitu ya aye bakal sautin. Nyang bikin aye sabar tuh sebenernya ngadepin emak-emak tukang nyelak tuh istighfar. Dalem hati mah pengen banget di geplak gitu, cuma balik lagi, kite pan kaga boleh kurang ajar ama orang tua. Jadi per banyak istighfar ama berserah diri tuh ama Yang Maha Kuasa.


Pas aye SD, aye pernah jadi korban bully. Aye entu anak pindahan di sekolahan aye. Pas aye masuk, aye dapet banyak temen dan mereka pun sering maen ke rumahnye aye. Nah pas aye kelas 4 atau 5 SD, ade temen aye yang hobinye ngatur dan die nyuruh kite semua musuhin salah satu anak entu. Tapi aye kagak mau dong. Akhirnye aye jadi satu-satunye temennye die. Aye dan die pun sejak saat itu jadi bareng ke mane-mane, die juga banyak cerita ke aye. Terus pas suatu hari aye sekolah, aye dipanggil sama gengnye temen aye yang hobi ngatur entu. Ternyate, temen aye yang di-bully dan aye belain entu, ngefitnah aye. Posisi pun udeh kebalik, sekarang aye yang di-bully. Sejak saat entu mereka musuhin dan bully aye dengan nyinisin dan nyindir aye. Jadinye pas entu, aye selalu males ke sekolah karena aye ketakutan di-bully.


Penyesalan hidup nyang aye takutin baru berasa sekarang. Ketika kita disuruh tampil saat kerja aye bakalan ngurangi peforma karna terlalu takut kalo ampe bicara di depan orang banyak. Sekarang aye gatau lagi tuh mesti gimana, aye udah kepalang tanggung karna kan udeh banyak kesempatan nyang dilewatin. Cuma bisa tuh nerima segala sesuatunye dengan ikhlas, nah supaya penyesalan juga kaga dirasain di keturunan aye, pokoknya aye harus punya tekad nyang kuat buat berjanji ama diri sendiri kalo kaga bakal jadi ibu nyang anaknye minder. Kalo anak udeh minder kaga perduli seberapa cakep ama pinternye dia, pasti bakalan ada nyang kirang terus di kehidupannye.


Apahkah êluh salah atu dari jutaan orang di dunia nyang sêlalu gêmêtêr ama kêngêrian wayah bakal disuntik doktêr? Ora pêrlu malu nyampèin kêpada pêtugas kêsèhatan nyang nyuntik kita bahwa êluh ngêri atau cêmas dêngan jarum suntik. Êluh juga bisa ngêminta pêtugas kêsèhatan onoh buat ngêbimbingluh ngêlakuin pêrnapasan dalêm. Pêrnapasan dalêm terbukti bisa ngurangin kêcêmasan sêrta ngasih pêrasaan stabil ama kêrasan di situasi-situasi nyang dianggêp ora nyênêngin. Bêrnapas panjang ama dalêm juga bisa ngêmicu otak buat ngêrêdam sistim sarap ama ngêja sêsêorang ngêjadi kurang sènsitip têradêp rasa nyêri. Awak ngêmilikin cara alami buat ngêbawa têkênan darah kêmbali turun. Wayah nahan napas, sènsor têkênan pada pêmbuluh darah di paru-paru ngirim sinyal kê otak, ngêbêri pêsên buat ngurangin têkênan. Sinyal-sinyal ênih nyêbabin otak buat ngêrêdam sisitim sarap, ngêja orang kurang sènsitip têradêp rasa nyêri.


Jika timbul rasa gedek, dan ingin berontak dalam hati kite saat kite dihina, itu merupakan hal yang wajar karena kata-kata menghina mengarah pada aksi bullying yang merugikan korban. Kagak hanya pada anak-anak, orang dewasa pun berpotensi menjadi korban. Bullying ntu bisa menimbulkannye masalah pada kesehatan fisik hingga mental korban, dan hal tersebut bisa menghambat perkembangan. Oleh karena ntu, kalian berhak memberantas kata-kata menghina ntu baik dengan teguran, nasihat, maupun sindiran seperti misalnye "untuk orang yang merasa paling benar. Kamu nggak keren kok, kamu cuma kelihatan penuh omong kosong yang nggak bisa kamu buktikan kebenarannye". Atau daripade kite debat, lebih baik tinggalin aje, jaga jarak gausah terlalu asik lagi sama ntu orang.


Naek bis pas lagi jalan-jalan emang keliatannya seru, apalagi kalo peginya bareng ama temen-temen. Kalo jauh ama macet, udah laen cerita dah. Ditambah buat orang yang gampang banget enek, kayaknya dari seru jadi lesu kalo begitu. Kebayang kalo di jalan tol, lagi macet. Ada aja orang yang minta turun dulu dari bis. Cuman, ada bis yang kagak ngasih kesempetan buat penumpangnya turun dulu. Hawanya jadi tambah kagak enak. Ada orang yang udah nyiapin plastik buat jia jaga-jaga. Akhirnya, itu plastik beneran kepake. Ada juga orang yang kagak tau bakalan begitu. Jia kagak tahan eneknya, akhirnya jia muntah. Di dalem mobil yang macet, nyium bau minyak angin, ditambah ada yang muntah, jadi ikut enek juga. Kudunya, kalo lagi jalan-jalan kagak ada bau-bauan dah. Biar kagak bikin penumpang yang laen ikutan enek.


Ada laki bini yang saban hari olahraga nyantai, jalan pagi. Pas lagi di jalan, ada engkong-engkong yang jalan sendirian. Jia jalan cepet-cepet bener. Pas lagi jalan, jia kayak ngintilin laki bini itu. Jia bedua pada ngerasa ngeri gara-gara ngelongok ke belakang, si engkong itu jalannya kebirit-birit gitu. Pas lagi di jalan, jia bedua jalannya mangkin kenceng juga, rada ngeri liat jalannya si engkong itu. Cuman, lama-lama kesianan banget liat si engkong itu jalan kayak begitu. Jadinya, jalan santai lagi jia bedua. Pas lagi gitu, si engkong jalannya masih kebirit. Pas udah ampir deket ama laki bini itu, si engkong lama-lama ngelewatin jia bedua. Laki bini tadi udah ketakutan duluan. Ternyata, si engkong emang begitu jalannya. Saban hari juga engkong itu selalu jalan pagi. Jadi, kita emang boleh waspada, cuman jangan gampang curigaan, jadi suuzhon gitu.